
PAA  Kunstakademiets  Charlottenborgudstilling  i  For- 
aaret  1901  saas  et  anseligt  Maleri  af  Professor  Frants 
Henningsen,  »En  Helt  fra  1864«  —  hvortil  den  af  Udstil- 
lingskomitéens  Sekretær  redigerede  Katalog  føjede  føl- 
gende Forklaring: 

Den  danske  Dragon  Niels  Kjeldsen  mødte  den  28de  Februar  1864 
paa  Landevejen  mellem  Kolding  og  Vejle  en  Afdeling  prøjsiske  Hu- 
sarer. Uagtet  han  kun  var  én  mod  mange,  indlod  han  sig  i  Kamp 
med  dem  og  nedlagde  flere  af  sine  Fjender.  Selv  da  han  var  bleven 
saaret  i  højre  Haand,  saa  han  maatte  føre  Klingen  med  den  venstre, 
nægtede  han  at  overgive  sig.  Han  søgte  nu  Dækning  ved  et  Træ  og 
fortsatte  Kampen  —  indtil  en  prøjsisk  Husar  gjorde  Ende  paa  hans 
Liv  ved  bagfra  at  skyde  ham  ned  med  en  Pistol. 

Man  vil  erindre  det  kunstnerisk  værdifulde  Billede:  Paa 
en  smudsig  Landevej,  i  tungt  og  graat  Februarvejr  holder 
en  enlig,  dansk  Dragon,  barhovedet  og  med  dragen  Klinge 
i  venstre  Haand.  Hesten  staar  trykket  tæt  op  imod  et  af 
de  svære  Landevejstræer,  der  dækker  Rytterens  højre  Side; 
med  sammenknebne  Øjne  ser  han  fremad  mod  den  prøj- 
siske Gardehusar,  der,  med  Sabelen  svungen,  kommer  i 
Galop  frem  imod  ham,  fulgt  af  ildnende  Tilraab  fra  en 
hel  lille  Kres  af  Kammerater,  som  er  rede  til  efter  ham 
at  gaa  frem  mod  Danskeren.  Omtrent  midt  i  Vejen  ligger 
en  dræbt  Prøjser,  over  imod  den  modsatte  Vejgrøft  er 
Dragonens  Hjelm  rullet  hen  —  Vidnesbyrd  om,  at  her  har 
staaet  en  haard  Kamp,  hvad  der  ogsaa  ses  af  Dragonens 
saarede,  blødende,  højre  Haand,  der  knuger  om  Tøjlerne, 
medens  han  har  kastet  Sablen  over  i  venstre.  —  Da  har 
en  ung,  slank,  prøjsisk  Husar  ladet  sin  Hest  sætte  ind  paa 
Marken  ved  Siden  af  Vejen,  Og  medens  Dragonen,  med 

Klingen  i  venstre  Haand,  uforsagt,  venter  paa  den  friske 
og  usaarede  Fjende,  der  kommer  op  imod  ham,  rider 
den  anden  Prøjser  udenom  Træet,  som  giver  Danskeren 
en  Smule  Dækning,  og  hæver  Pistolen  hagved  ham. 

Hvert  Barn  forstaar  hvad  der  nu  vil  hænde  og  har  og- 
saa  Dommen  derover  rede.  — 

Som  Frants  Henningsen  her  har  fremstillet  Historien 
om  den  jydske  Dragon  Niels  Kjeldsen  og  hans  Drabs- 
mand, er  den  i  Hovedtrækkene  bleven  fortalt  Danmark 
over  i  de  sidste  tyve  Aar. 

Kun,  at  der  mangler  endnu  et  Billede  for  at  illustrere 
den  fuldt  ud.  Man  skulde  se  det  prøjsiske  Gardehusar- 
regiments Officersmesse  paa  Hotellet  i  Kolding,  samme 
Aften  som  Niels  Kjeldsen  var  bleven  skudt  om  Formid- 
dagen. Og  de  prøjsiske  Husarers  Oberst  maatte  staa  med 
hævet  Glas  og  drikke  for  den  tapre  danske  Soldats  Minde, 
medens  han  samtidigt  i  de  skarpeste  Ord  dømte  hin  unge 
Fændrik,  som,  paa  uhæderlig  Vis,  havde  endt  hans  Liv 
og  derfor  ogsaa  nu  med  sænket  Hoved  sneg  sig  ud  af 
Salen,  sikker  paa  at  blive  udstødt  af  Regimentet. 

Ti  Dramaet  om  Niels  Kjeldsen  har  i  sin  danske  Tradi- 
tion disse  to  anskuelige  Handlinger:  Helten,  der  falder, 
efter  at  have  kæmpet  langt  ud  over  Pligt  og  tilsyneladende 
Fornuft,  og  hans  Drabsmand,  som  straffes,  netop  dér, 
hvor  han  havde  ventet  at  skulle  blive  hædret.  Den  en- 
somme, fattige,  danske  Dragon  bukker  under  med  Ære, 
den  fornemme,  unge,  men  fejge  Prøjser  rammes  af  Van- 
ære, fordi  han  har  misbrugt  sin  Overmagt. 

Tydeligere  taler  intet  folkeligt  Skuespil.  — 

Hvor  tidligt  efter  den  28.  Februar  1864  Fortællingen 
om  Niels  Kjeldsen  og  den  prøjsiske  Fændrik  er  bleven 
fortalt  saaledes  lader  sig  næppe  godtgøre.  Men  at  man 
allerede  samme  Dag,  som  Niels  Kjeldsen  faldt,  i  Vejle  talte 
om,  at  han  havde  værget  sig  overmaade  tappert,  fremgaar 
af  en  i  min  »Under  vor  sidste  Krig«  delvis  offentliggjort 
Dagbog,  der  er  ført  ganske  regelmæssigt,  fra  Dag  til  Dag, 


af  en  ung  Dame  fra  Vejle,  og  hvori  det  under  28.  Fe- 
bruar hedder,  at  der  »fandt  en  Patrouillefægtning  Sted 
mellem  vort  og  fjendtligt  Kavalleri  i  Blaakjærskov.  En 
dansk  Dragon  af  Give  Sogn  udviste  et  mageløst  Helte- 
mod og  hlev  først  efter  en  voldsom  Modstand  dræbt«. 
Og  det  tør  vel  formodes,  at  den  hele  Beretning  hur- 
tigt er  gaaet  fra  Mand  til  ]Mand  i  det  sydlige  Jylland, 
hvor  maaske  ogsaa  et  eller  andet  Blad  kan  have  omtalt 
den. 

Derimod  synes  Niels  Kjeldsens  Navn  ikke  under  Krigen 
at  være  naaet  til  Kobenhavn  og  dermed  videre  ud  i  det 
øvrige  Land. 

1  hvert  Fald  nævnes  han  ikke  i  den  talrige  Skillings- 
viselitteratur, der  i  1864  udgaves  af  københavnske  For- 
læggere som  H.  P.  Møller,  Schouelin  og  Jul.  Strandberg, 
og  disse  Smaasange  dvæler  dog  særligt  gerne  ved  Enkelt- 
mands tapre  Daad  og  den  overmægtige  Fjendes  Fejghed. 
De  nærer  desuden  en  udpræget  Kærlighed  til  vore  Dra- 
goner og  foragter  de  prøjsiske  Husarer,  ja,  der  findes 
iblandt  dem  ikke  blot  en  Skildring  af  Kampen  mellem 
Dragoner  og  prøjsiske  Husarer  ved  Vorbasse  Dagen  efter 
Niels  Kjeldsens  Død,  men  ogsaa  Lovprisninger  af  netop 
to  bestemte  jydske  Dragoner,  der  begge  siges  at  have  be- 
staaet  haarde  Kampe,  den  tapre  Dragon  Niels  Peter 
Christiansen,  som  kæmpede  paa  store  Bededag  ved  Taa- 
strup [skal  være  Thorsted]  V^  Fjerdingvej  fra  Horsens 
med  6  fjendtlige  Husarer  <  og  Dragon  Laursen  fra  Krybily 
Kro  den  23.  Februar,  hvor  han  ihjelslog  først  to  fjendt- 
lige Husarer,  men  derpaa  snublede  han  over  deres  faldne 
Heste  og  blev  haardt  saaret  af  andre  tyske  Husarer  .  .  . 
Det  var  en  ægte  tysk  Heltegerning  at  hugge  paa  en  falden 
Mand  og  at  være  to  derom.  Men  Dragonens  Kammerater 
har  allerede  flere  Gange  hævnet  denne  Udaad  paa  de  fejge 
Prøjsere«.  — 

Sin  egentlige  litterære  Udformning  har  Historien  om 
Niels  Kjeldsen  og  hans  Drabsmand  utvivlsomt  først  faaet 

sytten  Aar  efter  Krigen,  den  2.  Januar  1881,  i  Nr.  1  af 
Bladet  »Vort  Forsvar«. 

Cand.  polit.  C.  Halls  uegennyttigt  redigerede  Blad  »Vort 
Forsvar«  startedes  udtrykkeligt  som  »Organ  for  Forenin- 
gerne til  Forsvarssagens  Fremme«  og  siger  i  sin  første 
Bedaktionsartikel,  at  det  vil  »søge  at  vække  Befolkningens 
Interesse  for  Forsvarssagen  og  navnlig  for  Landets  gennem 
Aarhundreder  forsømte  Befæstningsvæsen«.  Det  bragte 
allerede  paa  sine  første  fire  Sider  dels  militære  Fagmænds 
Udtalelser  om  Befæstningsspørgsmaalet,  dels  nogle  Læg- 
mandsbetragtninger  (af  C.  Hostrup)  om  Forsvarssagen  og 
endelig  »E/z  dansk  Soldats  Enekamp,  meddelt  af  en  Of- 
ficer«. 

Denne  sidste  Artikel  bringer  bele  Beretningen  om  Dra- 
gon Niels  Kjeldsen  og  bans  retfærdigt  straffede  Drabs- 
mand og  gør  det  i  et  klart  l)evidst,  agitatorisk  Formaal. 

Det  maatte  være  »Vort  Forsvar«  magtpaaliggende  ikke 
l)lot  at  søge  godtgjort,  at  et  dødt  Værn  kunde  nytte  Lan- 
det, men  tillige,  at  vor  Befolkning  afgav  et  virkelig  godt 
Soldaterstof.  Og  Beviset  berfor  kunde  overfor  Lægmand 
ikke  føres  bedre  end  gennem  anskuelige  Beretninger  om 
danske  wSoldaters  Fnkeltkampe  i  vore  sidste  Krige. 

Den  mundtligt  overleverede  Fortælling  om  Niels  Kjeld- 
sens Kamp  og  Drab  var  nu  et  for  det  populære  Syn  paa 
Soldater  og  Krig  fortræffeligt  Eksempel  i  saa  Henseende. 

Karakteristisk  er  det  imidlertid,  at  »en  Officer«  (senere 
navngivet  som  Oberst  Eniil  Madsen)  begynder  sin  Artikel 
om  Dragonens  Enekamp  ud  fra  et  ret  snevert,  militær- 
fagligt Synspunkt. 

Obersten  skriver  nemlig,  at  det  at  holde  ud  til  det  sidste 
for  den  Sag,  man  kæmper  for,  altid  er  den  største  Egen- 
skab, som  en  Kriger  kan  besidde,  fordi  enhver  Kamj) 
føres  mere  eller  mindre  i  Blinde,  og  den  enkelte  Mand 
eller  den  enkelte  Trop  aldrig  med  fuld  Sikkerhed  kan 
vide,  om  del  afgørende  Øjeblik  er  kommet,  om  Hjælp 
ikke  endnu  kan  indtræffe,  og  hvilken  Betydning  det  har 

for  det  store  hele  eller  den  almene  Sag,  som  Kampen 
jiælder,  at  der  holdes  ud  endnu  blot  en  liden  Stund«. 

Militært  set  turde  dette,  i  en  vis  Almindelighed,  være 
rigtigt. 

Men  naar  Oberst  Madsen  derefter  giver  sig  til  at  fortælle 
Niels  Kjeldsens  Historie  som  et  Eksempel  paa,  at  dette 
»Højsind«  lever  endnu  i  vor  Tid,  er  Obersten  allerede 
med  Ordet  Højsind  ude  over  det  faglige. 

Og  alt  imedens  Beretningen  skrider  frem,  rives  Forfat- 
teren mere  og  mere  med  af  den  folkelige  Overlevering, 
indtil  han,  efter  at  have  tabt  sin  militære  Tanke  ganske 
af  Syne  (og  heller  ikke  fastholdt  sit  personlige  militære 
Skøn),  har  naaet  en  langt  dybere  Virkning,  end  nogen 
militær  Betragtning  vilde  have  kunnet  fremkalde. 

Den  lille  Artikel  kom  da  ogsaa  til  at  give  Stødet  til  en 
Bevægelse,  der  bredte  sig  vidt  over  Landet  og  i  sine  Følger 
virkelig  har  gennemtrængt  hele  den  almindelige  Be- 
vidsthed. — 

Oberst  Madsen  fortæller,  som  han  skriver  »ganske  som 
jeg  har  hørt«,  hvorledes  en  Trop  paa  nogle  faa  danske 
Dragoner,  i  Nærheden  af  den  lille  Blaakjær  Skov  mellem 
Kolding  og  Vejle,  stødte  paa  en  Patrouille  af  det  rekognos- 
cerende prøjsiske  Gardehusarregiment. 

Som  de  tyske  Officerer  fortalte  det  efter  Tilbagekomsten  paa  Ho- 
tellet i  Kolding,  hvor  de  daglig  spiste,  forsøgte  Regimentet  at  tage 
Dragonerne  til  Fange  ved  at  sende  et  Kommando  udenom  Skoven 
i  Ryggen  paa  dem. 

Den  danske  Stj'rke  bemærkede  dog  dette  og  flygtede  paa  en  af 
Dragonerne  nær,  der  ikke  fulgte  Kammeraternes  Eksempel,  men 
rolig  oppebiede  Tyskernes  Nærmelse.  Som  det  blev  fortalt,  optog 
han  paa  en  Mark  tæt  ved  Landevejen  Kampen  mod  de  første  af  de 
Husarer,  der  kom  hen  imod  ham,  tydelig  visende,  at  det  ikke  var 
for  at  overgive  sig,  at  han  forblev  paa  Stedet,  thi  da  Husarerne  kom 
ham  tilstrækkelig  nær,  red  han  ind  paa  dem,  og  faa  Minutter  senere 
var  Kampen  afgjort  til  hans  Fordel.  De  preussiske  Husarer  laa 
saarede  paa  Marken. 

En  eller  to  Ryttere  bleve  paanj'^  sendte  frem  imod  ham,  men  ikke 
alene  var  han  en  tapper  Mand,  der  forstod  at  bruge  sin  Sabel,  men 


10 

ogsaa  en  udmærket  Rytter;  han  var  som  et  med  sin  Hest,  den 
lystrede  ham  fuldkomment,  og  hans  Modstandere  havde  anden 
Gang  samme  Skæbne. 

Den  betydelige  Styrke,  der  var  tilstede  af  det  preussiske  Rytteri, 
sluttede  en  Kreds  om  ham,  men  vidste  ikke  saa  lige,  hvorledes 
Sagen  skulde  føres  videre,  da  de  med  Rette  syntes,  at  det  var  en 
ilde  Adfærd,  om  man  vilde  angribe  den  enkelte  Mand  paa  en  Gang 
eller  benytte  Skydevaabnene,  og  det  øjensynlig  var  en  mislig  Sag 
for  enkelte  at  give  sig  i  Lag  med  ham. 

Endnu  en  Gang  synes  det,  at  en  særlig  udvalgt  Rytter  maatte 
maale  sig  med  ham,  men  ogsaa  denne  havde  ikke  bedre  Lykke, 
skønt  Dragonen  var  bleven  saaret  og  tilsidst  førte  Sablen  med 
venstre  Haand  og  Tøjlerne  med  den  højre. 

Da  red  en  af  de  tilstedeværende  Officerer  eller  mulig  en  Officers- 
aspirant  frem,  tæt  hen  til  ham  og  skød  ham  ned. 

Under  det  henad  Aften  i  Husarregimentets  Messe  i  Kolding  paa- 
fulgte Maaltid  rejste  Regimentschefen  sig  og  bad  de  tilstedeværende 
tømme  et  Glas  til  Minde  om  den  tapre  Modstander,  Regimentet 
havde  truffet,  og  hvis  Død  han  dybt  maatte  beklage.  Vel  følte  han 
sig  stolt  af  at  være  Chef  for  det  berømte  røde  Husarregiment,  men 
dog  vilde  han  sige,  at  ingensinde  havde  han  truffet  en  modigere  og 
dygtigere  Rytter  end  hin  danske  Dragon.  Et  Rytteri,  der  talte  mange 
som  han,  vilde  være  det  første  i  Verden.  Den  Udgang,  Kampen 
havde  faaet,  maatte  han  dog  betragte  som  lidet  tilbørlig,  og  det 
syntes  ham,  at  den  Mand,  der  havde  fremkaldt  den  ved  et  Skud,  som 
Modstanderen  ikke  kunde  værge  sig  imod,  istedetfor  med  det  blanke 
Vaaben,  ikke  var  paa  rette  Sted,  om  han  forblev  ved  Regimentet. 

Den  Officer,  som  disse  Ord  vare  rettede  til,  rejste  sig  da  straks, 
forlod  Salen  og  tog  eller  fik,  efter  hvad  der  sagdes,  kort  efter  sin 
Afsked. 

Ifølge  Cohen,  i>De  Faldnes  Minde  1864«,  maa  Dragonen  have  været 
Niels  Kjeldsen  af  Ullerup,  Nr.  80  af  6te  Dragonregiments  4de 
Eskadron. 

Det  vil  ses,  at  Forfatteren  støtter  sin  hele  Skildring  paa 
det  rene  »hvad  man  siger«  og  aldeles  ikke  kommer  ind 
paa  dens  indre  Sandsynlighed;  men  han  søger  senere  i 
sin  Artikel  at  styrke  Tilliden  til  Fortællingens  Sandhed 
ved  at  henvise  til  en  indirekte  som  paalidelig  betegnet 
Kilde,  nemlig  en  Officer  fra  den  Eskadron,  ved  hvilken 
Niels  Kjeldsen  stod,  og  om  hvem  det  hedder,  at  han,  paa 
Anledning,  i  Hovedsagen  har  bekræftet  det  meddelte. 

Ifølge  denne  Officers  Oplysninger 
var  der  den  28de  Februar  af  en  Feltvagt,  som  stod  ved  Højen  Kro 
paa  Landevejen  til  Kolding,  udstillet  en  Observationspost,  bestaaende 
af  en  Korporal  og  8  Dragoner,  i  Viuf.  Den  blev  her  angreben  af  en 
Patrouille  paa  12  Mand  røde  Husarer.  Observationsposten  trak  sig 
tilbage  til  Blaakjær  Skov,  efterfulgt  af  Fjenden.  Den  gjorde  Holdt  1 
Skovens  nordlige  Udkant,  da  Patrouillen  ikke  forfulgte,  men  blev  da 
kort  efter  angreben  af  en  Styrke  paa  40  Mand,  der  skjult  af  Skoven 
havde  nærmet  sig.  Alene  Korporalen,  der  var  ridende  paa  en  Blods- 
hest, Ij'kkedes  det  at  undslippe  og  komme  tilbage  til  Feltvaglen.  De 
tre  af  de  menige  bleve  fangne,  den  fjerde  forsvarede  sig  efter  civile 
Øjenvidners  Udsagn,  idet  han  alene  kæmpede  med  3  Preussere,  der 
ikke  formaaede  at  afvæbne  ham.  Han  blev  under  Kampen  saaret  i 
den  højre  Arm,  men  vedblev  at  forsvare  sig  med  Sablen  i  den  venstre 
Haand  ogTojlerne  i  højre,  medens  han  holdt  den  højre  Side  af  Hesten 
tæt  til  Landevejsgrøften,  indtil  en  af  Preusserne  gjorde  Ende  paa 
Kampen  ved  at  ride  bagved  ham  og  affyre  et  Skud. 

Den  faldnes  Lig  bragtes  kort  efter  til  Feltvagten  af  en  vejfarende 
Bonde,  der  tog  det  op  i  sin  Vogn.  Liget  udviste,  at  Døden  var  frem- 
kaldt af  et  Skud  bagfra  gennem  Nakken.  Hvorvidt  det  tillige  havde 
Hugsaar,  blev  ikke  undersøgt,  da  den  faldne  straks,  som  han  laa 
indhyllet  i  sin  Kappe,  blev  bragt  videre  til  Lasarettet  i  Vejle.  Hans 
Hjelm  og  Hest  havde  Bonden  ikke  set,  derimod  medførte  han  den 
faldnes  Kokarde,  som  han  havde  optaget  ved  hans  Side,  hvor  den 
havde  været  henlagt,  maaske  som  en  Hædersbevisning. 

Man  indser  let,  at  denne  Officer  i  Virkeligheden  intet 
kan  bekræfte  vedrorende  Niels  Kjeldsens  Kamp  og  Dod. 
At  han  har  staaet  ved  samme  Eskadron  som  den  faldne 
tnrde  hojst  betyde,  at  han  ved,  hvad  der  under  Krigen 
almindeligt  fortaltes  i  Eskadronen,  hvor  ingen  anden  har 
kunnet  vide  nogen  virkelig  Besked  end  den  undslupne 
Korporal,  paa  hvis  Melding  Fremstillingen  af  den  danske 
Patrouilles  Tilbagetog  maa  være  bygget.  Men  Officeren 
siger  indirekte,  at  Korporalen  intet  har  fortalt  om  Niels 
Kjeldsens  Kamp  og  Fald,  idet  han,  for  hvad  han  beretter 
herom,  henholder  sig  til  Udsagn  af  unavngivne  »civile 
Øjenvidner«,  som  det  synes,  at  Officeren  ikke  engang  selv 
har  talt  med. 

Man  staar  altsaa  ogsaa  her  overfor  almindelig  Tale, 
Mand  og  Mand  imellem. 

Det  samme  gælder  et  Bidrag  i  Vort  Forsvar's  Nr.  8  af 
Anonymen  K.  H.  Det  understreger  ved  sin  Overskrift: 
»De  ville  slaas;  men  de  skulle  gaa  tilbage«  et  af  Hoved- 
synspunkterne, hvorunder  Oberst  Madsens  Fortælling  var 
bleven  opfattet,  men  siger  iøvrigt  kun,  at 

Begivenheden  med  »Dragonens  Enekamp«  fandt  Sted,  og  mange 
ere  endnu  de,  der  ville  kunne  mindes,  hvorledes  den,  uimodsagt  af 
Tyskerne,  gik  fra  Mund  til  Mund  i  Kolding,  saaledes  som  den  findes 
fortalt  i  »Vort  Forsvar«,  og  ligesom  dannede  et  lille  Lyspunkt,  idet 
enhver  sj^ntes,  at  der  som  Dansk  tilkom  ham  lidt  af  den  Ære,  som 
den  faldne  Dragon  havde  indlagt  sig.  Og  det  skal  indrømmes,  at 
Tyskerne  ydede  ham  den  i  deres  Omtale,  og  mere  end  en  Gang 
hørte  jeg  Udbrud  af  Indignation  over  den  schåndliche«  Maade, 
hvorpaa  »ein  so  tapfrer  Kerl«  havde  mistet  Livet.  Han  vilde  slaas, 
og  det  skulde  han  ikke;  han  skulde  gaa  tilbage,  ogdetvilde  han  ikke. c 

Heller  ikke  her  findes  —  til  Trods  for  de  tyske  Citater 

—  mere  end  hvad  der  under  Krigen  er  gaaet  fra  Mund  til 
Mund«  blandt  de  Danske  i  Kolding  og  maaske  ogsaa  er 
bleven  troet  af  nogle  af  Tyskerne. 

Derimod  havde  allerede  i  »Vort  Forsvar« s  Nr.  2  davæ- 
rende Folketingsmand  Fr.  Bajer,  som  under  Krigen  var 
Løjtnant  netop  ved  6.  Dragonregiments  4.  Eskadron,  med- 
delt et  Brudstykke  af  et  Brev,  Løjtnanten  den  7.  Marts  1864 
havde  skrevet  hjem,  og  hvori  det  hedder,  at  han  den  2.  Marts 
havde  faaet  Ordre  til  at  afgive  Eskorte  for  nogle  prøjsiske 
Parlamentærer,  hvoriblandt  Sekondløjtnant  i  Gardehusar- 
regimentet von  Lorck.  Og  —  citeres  der  videre  af  Brevet 

—  »Et  Sted  paa  Vejen  sagde  jeg:  »Her  blev  forleden  en 
af  vore  Dragoner  skudt  bagfra  paa  en  nederdrægtig  Maade.« 
Jeg  fik  at  vide,  at  det  var  en  ganske  ung  Fændrik,  som 
havde  gjort  denne  Heltegærning  —  »das  ist  ihm  auch  sehr 
iibel  aufgenommen  worden«  (»det  blev  ogsaa  taget  ham 
meget  ilde  op«).« 

Denne  sidste  Ytring  maa,  efter  Sammenhængen,  Løjt- 
nant V.  Lorck  selv  have  brugt,  eller  den  maa  være  falden 
i  hans  Overværelse,  uden  at  han  har  modsagt  den.  Og 
heri  synes  virkelig  at  ligge  en  Bekræftelse  af,   at  Niels 

Kjeldsen  har  kæmpet  og  er  bleven  dræbt  paa  en  Maade, 
der  bagefter  har  voldt  Drabsmanden  alvorlige  Ubehage- 
ligheder; hans  Regimentskam merat  v.  Lorck,  der  laa 
sammen  med  ham  under  Feltforhold  i  samme  lille  fjendt- 
lige By,  kunde  jo  umuligt  have  været  uvidende  derom  og 
lige  saa  lidt  have  indrømmet  det,  om  det  ikke  havde 
været  Tilfældet. 


Det  skulde  ikke  vare  længe,  inden  »Vort  Forsvar«s  For- 
tælling om  den  danske  Dragon  og  hans  Drabsmand  blev 
Grundlag  for  en  endnu  populærere  Fremstilling.  Allerede 
i  April  1881  udkom  Martin  A'oA's  Digt:  Niels  Kjeldsen. 
En  dansk  Dragons  Kamp  og  Død  1864. 

Forfatteren  angiver  i  nogle  Noter  udtrykkelig  »Vort 
Forsvar«  som  sin  Kilde  og  paastaar  yderligere,  uden  nær- 
mere Paavisning,  at  »efter  alt,  hvad  jeg  har  kunnet  erfare, 
er  denne  Fremstilling  korrekt«. 

Da  Digtet  anmeldes  i  Pressen,  opfattes  det  —  i  hvert 
Fald  af  dennes  toneangivende  Del  —  ogsaa  som  bygget 
over  en  fuldkommen  historisk  Kendsgerning.  Der  kan  i 
saa  Henseende  bl.  a.  henvises  til  »Berlingske  Tidende«  for 
^^oSl,  og  til  det  udbredte  »Nationaltidende«  af  '^  i81.  Ja, 
ogsaa  Datidens  fineste  københavnske  Tidende,  Vilh.  Topsøes 
»Dagblad  ,  skriver  (d.  -^ «  81)  om  Koks  Digt,  at  det  skildrer 
den  Enekamp,  som  den  paagældende  Dragon  i  Februar 
1864  leverede  en  Deling  af  de  røde  Husarer  i  Nærheden 
af  Vejle,  og  som  endte  med,  at  en  fjendtlig  Officer  red 
bag  om  ham  og  skød  ham  ned.  Den  lille  Episode  hører 
til  de  smukkeste  af  den  Række  Prover  paa  personlig  Tap- 
perhed og  Mod.  der  er  aflagt  af  Enkeltmand  i  vore  sidste 
Krige  . 

Martin  Koks  Digt  er  nu  ganske  kuriøst  at  læse. 

Det  bygger  virkelig  helt  og  holdent  paa  Vort  Forsvar -s 
P'remstilling,  men  er  poetisk  arrangeret  i  bred  Folkedigt- 
ningsstil. 

Patroiiillen,  der  hos  Kok  kun  bestaar  af  »tre  Mand  og 
en  Korporal«,  er  »vel  modige  Gutter  til  Hobe«, 

men  ham  paa  den  sorte  Hest, 
der  holdt  hdt  foran  de  andre, 
nok  huede  Turen  bedst. 

Paa  selve   Kæmpevisens  sorte   Hest   lader  Forfatteren 
Niels  Kjeldsen  være  bereden. 

løvrigt  er  Dragonen,  i  Overensstemmelse  med  de  bedste 

Traditioner: 

en  bredskuldret  kraftig  Kæmpe, 
lidt  dvask  i  Kasernen  hjemme 
til  Pudsning  og  dagligt  Gavn. 
Ret  en  af  de  støtte  Jyder  — 

Som  det  sig  hør  og  bør,  paa  en  poetisk  Vinterdag 

fra  Træerne  drj^ssede  Sneen 
i  Flokke  mod  Skovens  Bund 

da  »det  blinker  i  Horisonten  .  .  .  former  sig  til  Kolonner 
.  .  det  er  de  røde  Husarer  .  .  .«  og  Korporalen  giver  Ordre 
til  et  hurtigt  Tilbagetog. 

Men  langsomt  Niels  Kjeldsen  mæler: 

»Her  rider  jeg  ikke  med! 

Nu  har  jeg  lystret  Parolen 

saa  længe  uden  at  kny. 

Det  svor  jeg  ikke  til  Fanen, 

at  jeg  vilde  altid  fly!« 

Han  ser  sine  Kammerater  »forsvinde  bag  Skovens  øverste 
Rand«,  kan  da  »aande  roligt  og  frit«,  faar  Tid  til  at  løfte 
sit  »Blik  mod  Himlen«,  langsomt  lade  sit  Øje  glide  »mod 
Nord,  mod  hans  Fædrenegaard«,  bøje  sit  Hoved  og  bede 
sit  Fadervor,  hvorpaa  han  er  rede  til  at  gaa  »ene  i  Kampen«. 
»Som  en  malmstøbt  Støtte«  holder  han  der,  »omkring 
hans  Hjelm  og  hans  gule  Haar  —  en  funklende  Krone 
Solen  slaar«,  »en  ensom  Ørn«  svæver  højt  over  ham  »paa 
Vinger  graa  —  imod  Himlens  blaa«,  og  en  Hvisken  »i 
Skovens  Grene«  fortæller,  at  »den  største  blev  altid  ene«. 
Herefter  vil  det  ikke  undre,  at  Niels  Kjeldsen  forst  slaar 
2,    derefter  3   prøjsiske   Husarer   til    Jorden   og   endelig. 


15 

som  den  6tc,  en  særlig  udvalgt  »Kæmpehusar  fra  sidste 
Geled«,  alt  under  Overværelse  af  hele  det  prøjsiske  Regi- 
ment, der  ledes  af  Obersten  personligt. 

Niels  Kjeldsen  har  nedlagt  »Kæmpehusaren«  med 
venstre  Haand,  da  hans  højre  Haand  var  »knust«,  nu 
holder  han,  uovervunden,  »høj  og  stolt«,  omgivet  af  de 
beundrende  og  beskæmmede  Tyskere. 

Og  Kredsen  snævred  sig  ind  igen, 
da  red  umærket  en  Løjtnant  hen 
og  skød  ham  en  Kugle  i  Nakken  — 
Det  janired  fra  Skoven  og  Bakken. 

Men  da  Prøjserne  er  vendt  tilbage  til  Kolding,  rammer 
Vanæren  den  fejge  Løjtnant.  Regimentets  Oberst  rejser 
sig  og  drikker  for  den  faldne  danske  Soldats  Minde,  idet 
han  forbitret  tilføjer: 

Mine  Herrer,  jeg  siger  det  lige  ud, 

det  kan  ikke  andet  være: 

Den  Kugle,  som  skødes  mod  hin  Dragon, 

den  ramte  —  Prøjsernes  Ære! 

Det  staar  mig  klart,  at  den  Officei', 
der  saadan  kan  Æren  glemme, 
om  han  var  ti  Gange  Adelsmand, 
ved  vort  Regiment  har  ej  hjemme!  .  .  . 

Det  var  ingen  Handling  i  Desperation, 
thi  Ærens  Vej  stod  ham  aaben, 
han  kunde  sin  mandige  Fjende  mødt 
med  ærlige,  blanke  Vaaben.  — 

Det  kunde  han  ikke  —  han  er  en  Kujon, 
jeg  siger  det  højt  for  alle: 
Hans  Daad  var  et  fejgt,  nederdrægtigt  Mord, 
og  æreløs  vil  jeg  ham  kalde! 

Man  forstaar  let,  at 

Løjtnanten  rejste  sig  tavs  og  gled 
ad  Døren  ud  som  en  Skygge. 

Og  hvor  han  blev  af,  man  gætter  kun, 
thi  ingen  mer  vilde  kende 
den  Skurk,  som  de  røde  Husarers  Ry 
ved  en  Niddingsdaad  turde  skænde. 

Haus  Bane  paa  Ærens  Mark  var  endt, 
med  Skam  han  sit  Navn  maatte  skjule  — 
Man  siger,  han  faldt  som  Renegat 
ved  Plevna  for  Russernes  Kugle. 

Niels  Kjeldsens  Drabsmand  udstødes  altsaa  ikke  blot 
af  sit  Regiment  og  sit  Land,  men  han  føres  ogsaa  derved 
ind  paa  at  afsværge  den  kristne  Tro,  som  dog  var  ham 
levnet,  og  faar  da  sin  retfærdige  Straf  i  Skikkelse  af  en 
Kugle,  der  tør  formodes  at  have  ramt  ham  bagfra. 

Mere  overdaadigt  er  vist  sjældent  den  poetiske  Retfær- 
dighed sket  Fyldest.  — 

Koks  Digt  modtoges,  ogsaa  som  digterisk  Arbejde,  af 
de  indflydelsesrigeste  Rlade  og  af  Publikum  med  Venlig- 
hed og  udkom  i  1883  i  2den  Udgave.  Heri  nævnes  første 
Gang  offentligt  Navnet  paa  Niels  Kjeldsens  foragtelige 
Drabsmand:  »Jeg  har  senere  bragt  i  Erfaring,  at  Niels 
Kjeldsens  Drabsmand  var  en  Grev  Liittichau,  Feldwebel 
[skal  være  Fændrik]  ved  de  røde  Husarer.« 

Dette  er  gentaget  i  de  yderligere  forøgede  Noter  i  Dig- 
tets 3dje  Udgave  (1887). 

Kok  bestræber  sig  i  det  hele  taget  bestandig  for  at 
hævde  sit  Digts  Karakter  af  en,  kun  i  poetisk  Form  be- 
handlet. Virkelighedsskildring.  I  selve  Digtets  Tekst  an- 
fører han  f.  Eks.  (rigtigt)  Navnet  paa  den  danske  Rit- 
mester [Sehested),  som  var  Chef  for  Niels  Kjeldsens  Eska- 
dron, og  (forkert)  Navnet  paa  det  prøjsiske  Gardehusar- 
regiments Chef  (der  kaldes  v.  Somnitz,  Navnet  paa  Chefen 
for  3dje  Eskadron,  hvorimod  Regimentschefen  hed  u.  Kers- 
senbroiyk).  —  Koks  Paastand  om,  at  han  har  undersøgt  »Vort 
Forsvar« s  Reretning  og  fundet  den  bekræftet  betyder  rime- 
ligvis, at  han  har  talt  med  Koldingensere  og  med  Militære 
fra  Krigens  Tid,  der  har  erindret  Historien,  saaledes  som 
den  dengang  fortaltes  i  de  paagældende  Egne,  og  tillige 
har  kunnet  huske  ogsaa  nogle  af  Fjendernes  Navne. 

Martin  Koks  Digt  naaede  imidlertid  helt  vidt  omkring. 
Der  blev  ogsaa  vist  det  den  Ære,  at  det  oplæstes  af  Ho- 

vedtaleren  ved  en  hoj tidelig  Mindefest,  som  ])aa  Tyve- 
aarsdagen  for  Niels  Kjeldsens  Dod  afholdtes  i  hans 
Fødeby,  Give,  paa  hvis  Kirkegaard  den  faldne  Dragon  i 
sin  Tid  blev  jordfiestet.  Graven  var  overdækket  med 
Kranse,  deriblandt  en  Palmekrans  fra  Hs.  Maj.  Kongen. 

Festen  omtales  ndforligt  i  Ugebladet  »Dannebrog«,  som 
ndkom  1880 — 84  og  redigeredes  af  Ingeniorkaptajn  C.  H. 
Rørdam  og  den  kendte  Krigshistoriker,  daværende  Ma- 
rineløjtnant Otto  Liitken.  En  af  dette  Blads  Hovedopgaver 
var  »gennem  Skildringer  fra  Kampene  om  Sønderjylland, 
som  overhovedet  ved  populære  Fortællinger  fra  Krigs- 
historien, at  soge  at  fremdrage  Mindet  om  dem,  der  have 
Krav  paa  Fædrelandets  Taknemmelighed«.  Og  som  en 
saadan  historisk  Helt  skildrer  Bladet,  i  fuldkommen  Over- 
ensstemmelse med  "Vort  Forsvar«  og  Koks  Digt,  Niels 
Kjeldsen,  der,  »medens  hans  Kammerater  red  Nord  paa 
med  Melding  om  Fjenden,  blev  holdende  midt  paa  Vejen 
for  at  give  sig  i  en  langt  mere  ulige  Kamp  end  den,  UfTe 
Spage  fordum  bestod,  ene  mod  to«.  Og  Bladet  betoner 
udtrykkeligt,  at  han  »i  Døden  havde  opnaaet,  hvad  han 
satte  Livet  ind  paa:  afpresset  Tyskerne  en  Beundring, 
der  fik  sit  stærkeste  Udtryk  i,  at  den  æreløse  Feld- 
webel«,  der  havde  skudt  ham,  »maatte  forlade  de  »røde 
Husarer«s  Begiment,  da  hans  Kammerater  nægtede  at 
tjene  sammen  med  ham«. 

Syv  Aar  senere  (d.  18.  Oktober  1891)  fejredes  endelig 
Afsløringen  af  et  Mindesmærke  for  Niels  Kjeldsen,  lige 
overfor  det  Sted,  hvor  han  faldt,  paa  Landevejen  mel- 
lem Kolding  og  Vejle. 

Det  er  en  meget  smuk  og  værdig  Bautasten,  der  staar 
inde  i  et  lille  Anlæg. 

Den  krones  af  en  i  Bronce  støbt  Dragonhjelm,  der  er 
skænket  af  samtlige  danske  Bytterregimenter. 

Og  paa  Stenen  staar  at  læse: 

I  Iieltemodig  Enekanip  mod  prøjsiske  Husarer  faldt  her  paa 
Landevejen  I^ragon  Niels  Kjeldsen  den  28.  Februar  18G4. 

Ene  imod  mange 
Holdt  Du  tappert  Stand 
Kæmpede  med  Ære 
For  Dit  Fædreland 
Fjenden  gav  Dig  Døden 
Fejgt  han  skød  Dig  ned 
Men  Din  Daad  Dit  Minde 
Har  vor  Kærlighed. 

Hans  Støv  hviler  paa  Give  Kirkegaard. 

Foranlediget  rejst  Aar  1891.  Ved  Kolding  og  Omegns  F'orsvars- 
brødre-Forening  af  1889. 

Og  er  der  saaledes  rejst  Niels  Kjeldsen  et  Minde  i  Sten 
og  Malm  —  paa  samme  Tid  en  Skamstøtte  for  hans 
Fjende  —  saa  har  ogsaa  Litteraturen  og  den  bildende 
Kunst  søgt  yderligere  at  værne  Mindet  om  hans  Kamp 
og  Drab. 

I  forbigaaende  skal  nævnes,  at  Martin  Kok  paa  Prosa 
gentog  sin  Fremstilling  i  en  Bog:  Store  og  gode  Hand- 
linger gennem  hundrede  Aar  (1886),  og  at  Oberst  F.  C. 
Schiøtt  i  sin  som  Særtryk  af  Ugebladet  »Nordstjernen«  i 
1889  udgivne  Skildring  af  Krigen,  »1864«,  udførligt 
skildrede  Niels  Kjeldsens  Kamp  og  hans  Drabsmands 
Straf,  ganske  efter  »Vort  Forsvar«. 

Af  langt  større  Betydning  er  det  dog,  at  Niels  Kjeldsen 
biograferes  i  de  to  udmærkede  Værker,  Brickas  Dansk 
biografisk  Leksikon  (1895)  og  Salmonsens  Konversations- 
leksikon (1900),  begge  Steder  af  Oberst  P.  Nieiiwenhuis. 
Biografisk  Leksikons  Artikel  henviser  udtrykkeligt  til 
»Vort  Forsvar«  Nr.  1  og  til  M.  Kok:  Store  og  gode  Hand- 
linger. I  Salmonsens  Leksikon  gentager  Forfatteren  om- 
trent med  samme  Ord,  hvad  der  staar  hos  Bricka,  kun 
uden  Henvisningerne. 

Blandt  vore  egentlige  Krigshistorikere  nævner  C.  F. 
Sørensen  i  Den  anden  slesvigske  Krig,  II,  1883  kun  Pa- 
trouillesammenstødet  d.  28.  Februar  ganske  nøgternt  og 
i   rent   militærtekniske   Udtrvk.   Det   hedder  blot,   at  vor 

Rytterpost,  efter  at  være  angrebet  anden  Gang,  niaatte 
vige  tilbage  til  Feltvagten  ved  Højen.  »Paa  denne  sidste 
Retræte  mistede  den  4  Mand,  hvoraf  en  skudt.« 

Otto  Vaupell  er  i  1889  (Kampen  for  Sønderjylland.  1864.) 
naaet  til  i  sin  Omtale  at  Sammenstødet  d.  28.  Februar 
at  skrive  i  hvilket  en  Hink  dansk  Dragon,  Niels  Kjeld- 
sen, faldt  i  Enekamp  med  tre  prøjsiske  Husarer«. 

Generalstaben  siger,  allerede  varmere,  i  Den  dansk-tyske 
Krig  1864,  II  D.  (1891),  at  »ved  denne  Lejlighed  blev  Dra- 
gon Niels  Kjeldsen  skudt  efter  en  Tid  lang  heltemodig  at 
have  forsvaret  sig  mod  de  Husarer,  som  søgte  at  tage  ham 
til  Fange«. 

Og  tager  vi  endelig  vor  Litteraturs  sidste  krigshistoriske 
Arbejde  om  1864,  N.  P.  Jensens  »Den  anden  slesvigske 
Krig  1864«  (1900),  saa  foregaar  hos  denne  Forfatter  hele 
den  lille  Patrouillefægtning  i  et  stærkt  Genskin  af  den 
Glans,  som  hidtil  dog  kun  hvilede  over  Niels  Kjeldsens 
Kamp.  Vor  Patrouille  har  sogt  at  »sætte  sig  fast«  i  Rlaa- 
kjær  Skov,  hvor  det  kom  til  en  »heftig  Kamp«.  Og  ikke 
blot  har  Niels  Kjeldsen  forsvaret  sig  »med  stort  Helte- 
mod, indtil  han  blev  overmandet«,  men  de  »3  andre  Dra- 
goner«, af  hvilke  der  tidligere  aldrig  er  gaaet  noget  Ry, 
»forsvarede  sig  ogsaa  tappert«,  inden  de  blev  fangne;  ja 
om  Korporalen,  der  havde  haft  Kommandoen,  og  som  fak- 
tisk fik  drøje  Ubehageligheder,  fordi  han  ikke  var  bleven 
hos  sine  Folk,  fortælles,  at  han  »og  2  Dragoner  var  saa  hel- 
dige at  slaa  sig  en  Vej.«  — 

Af  vore  bildende  Kunstnere  er  Niels  Kjeldsens  Kamp 
og  Død  ogsaa  bleven  behandlet,  efter  at  allerede  den 
22.  Marts  1885  en  Artikel  i  »Vort  Forsvar«  ivrigt  havde 
opfordret  dertil. 

Foruden  i  Afbildninger  til  populære  Skildringer  (som 
F.  C.  Schiøtt's  ovenfor  omtalte  »1864«),  i  Festprogrammer 
o.  lign.,  er  Emnet  taget  op  af  K.  Hansen  Reistrup  og 
Fran ts  Hen n ingsen . 

Hansen  Reistrup  udgav  (paa  Carl  Stenders  Forlag)  en 

Fotogravure,  hvor  Niels  Kjeldsen  ses  paa  en  snedækt 
Landevej  kæmpende  med  sine  Fjender,  hvoraf  to  er 
slaaede  af  Hesten. 

Frants  Henningsen  malede  først  et  Billede,  som  ejes 
af  en  Privatmand,  og  dernæst  det  tidligere  omtalte,  der 
erhvervedes  til  Statens  nationalhistoriske  Museum  paa 
Frederiksborg. 

I  dette  Museums  Bestyrelse  sidder  to  af  vort  Lands 
ypperste  Historikere,  og  igennem  dets  Indkøl)  har  Niels 
Kjeldsens  Saga  i  dens  overleverede  Skikkelse  vundet  den 
mest  anskuelige  Form  for  officiel  Anerkendelse. 

Frants  Henningsens  >  En  Helt  fra  1864  hænger  da  og- 
saa  paa  Frederiksborg  Slot  Side  om  Side  med  Billedet  af 
en  historisk  saa  paalideligt  belyst  Person  som  Løjtnant 
Anker  fra  Skanse  Nr.  2. 


Oberst  Emil  Madsen  gjorde,  da  han  genfortalte  den 
gamle  Beretning  fra  Krigens  Tid  om  Dragon  Niels  Kjeld- 
sens Enekamp  og  Død,  et  af  de  lykkelige  Greb,  som  ingen 
iforvejen  er  i  Stand  til  at  beregne  Virkningen  af. 

Sikkert  nok  kunde  Forfatteren  paa  Forhaand  vente 
Svmpati  hos  »Vort  Forsvar  s  Læsere  for  Historien  om  en 
dansk  Menigmand,  der  ikke  spurgte  om  hvad  det  kunde 
nytte,  men  udæskede  Overmagten,  for  tilsidst  at  falde  med 
Ære  og  til  sin  Fjendes  Skam.  Men  F'ortællingen  om  Niels 
Kjeldsen  indeholdt  noget  meget  mere  end  det,  der  heldigt 
lod  sig  anvende  i  Agitationen  for  at  styrke  den  militære 
Aand  i  Folket. 

Og  ganske  vist  har  »Vort  Forsvar«  til  Dato  ikke  mindre 
end  tre  Gange  i  sine  Spalter  bragt  Historien  om  Niels 
Kjeldsen  og  hvad  dertil  knj^tter  sig,  ligesom  man  over- 
hovedet tør  sige,  at  det  væsentligt  skyldes  Venner  af  »For- 
svarssagen«,  naar  Mindet  om  den  faldne  Dragon  og  hans 
Drabsmand  atter  og  atter  under  de  forskelligste  Former 
er  bleven  fremdraget  og  fæstnet. 

Men  delte  er  sket  med  stiltiende  Sanityklve  af  liele  vor 
danske  Befolkning,  nanset  de  skarpe  Modsætninger  i  Op- 
fattelsen af  Danmarks  Forsvarsvæsen. 

Ti  alle  har  vi  følt,  at  Historien  om  den  ensomme  Dja- 
gon,  der  faldt  med  saa  megen  Ære,  var  noget  af  et  Sym- 
bol paa  den  Kamp,  hele  vor  lille  Nationalitet  i  enhver 
Henseende  bestandigt  fører. 

Selv  til  de  gnnstigst  stillede  indenfor  vort  Folk  syntes 
denne  danske  Menigmand  at  tale.  naar  han  satte  sit  Liv 
ind  paa  at  vise,  at  det  dog  ikke  altid  sknlde  ske,  at  vor 
Faatallighed  —  og  knn  vor  F'aatallighed  —  tvang  os  til  at 
vige  og  ikke  naa  frem,  der  hen.  hvor  den  store  Hæder  og 
Ære  er  at  vinde. 

Og  for  de  biede  Lag  rummede  Fortællingen  alt  det, 
som  de  kræver  og  elsker:  en  simpel  Mand  af  Folket,  der 
tik  de  stores  Gerninger  til  at  blegne,  en  uhyre  Overmagt, 
som  endda  maatte  bruge  fejge  Kneb  for  at  gøre  sig  gæl- 
dende, og  —  ikke  mindst  —  Fjendens  egen,  glimrende 
Anerkendelse  af  vor  Dygtighed  og  hans  skamfulde  Kritik 
af  sig  selv. 

En  aandeligt  vel  udrustet,  ærekær,  men  sørgeligt  lille 
Nation  lider  altid  hemmeligt  under  sin  Lidenhed,  der  alt 
for  ofte  uretfærdigt  stiller  den  i  Skygge.  Og  den  fmder 
ikke  let  en  bedre  Folkefortælling  end  denne  om  den  for- 
nemme, tyske  Greve,  der  vog  den  danske  Soldat,  men  selv 
derved  gik  ynkeligt  til  Grunde,  medens  den  faldne  af  selve 
Fjendens  Mund  vandt  Hcltenavn.  — 

Alligevel  turde  det  være  rigtigt,  om  vi  Danske  ikke  und- 
lod at  søge  Historien  om  Niels  Kjeldsen  virkelig  historisk 
oplyst,  saa  godt  som  det  i  Følge  dens  Natur  og  nu  efter 
snart  fyrretyve  Aars  Forløb  lader  sig  gøre. 

Der  er  af  og  til  udtalt  sagte  Tvivl,  om  den  nu  ogsaa 
virkelig  forholdt  sig  ganske,  som  den  fortaltes. 

Stilfærdigt  lyder  denne  Hvisken  mellem  Linjerne  af  mili- 
tære Forfatteres  —  f.  Eks.  Nieuwenhuis'  —  dog  altid  noget 
beherskede  Fremstilling  af  Begivenheden  (hos  Bricka  og 


22 

Salmonsen).  Men  saa  er  paa  den  anden  Side,  som  man 
vil  have  set,  andre  Militære  traadt  ind  for  den  overleverede 
Beretning  fuldt  og  helt.  Ja,  en  Officer  er  Jo  endog  dens 
eneste  litterære  Hjemmelsmand. 

Tydeligst,  men  tillige  med  den  mest  karakteristiske  Næn- 
somhed, er  Betænkelighederne  fremkomne  fra  den  ogsaa 
oprindeligt  som  Fagmilitær  uddannede,  ovenfor  omtalte 
Fr.  Bajer.  1  »Vort  Forsvar«  for  18.  Aug.  1901  skriver 
denne  Forfatter  (i  Anledning  af  en  anden,  formentlig  sær- 
ligt tapper  Dragon  fra  1864):  »Til  Niels  Kjeldsens  Drab 
ved  en  Niddingsdaad  skal  jeg  ikke  nærmere  komme  til- 
bage. Dog  kan  jeg,  som  kort  efter  talte  med  Øjenvidner, 
ikke  lade  være  at  tro,  at  ogsaa  den  allerede  er  bleven 
noget  poetisk  udsmykket.« 

Men  Hr.  Bajer  tilføjer  skyndsomst:  »Saa  meget  nødigere 
yil  jeg  dog  tage  noget  af  Glorien  fra  den,  som  Niels  Kjeld- 
sen —  hvem  jeg  endnu  dunkelt  husker  —  var  en  af  mine 
Elever  fra  Rekruttiden  i  Itzehoe  et  eller  et  Par  Aar  inden 
Krigen.« 

Dette  sidste  er  lige  saa  elskværdigt,  som  det  ganske 
rammer  Karakteren  af  alle  hidtil  fremkomne  svage  Tilløb 
til  lidt  af  Kritik  overfor  den  hævdvundne  Fortælling,  der 
har  været  vor  Nationalfølelse  saa  kær,  at  man  har  søgt 
hurtigst  muligt  at  glemme  alle  Skrupler  overfor  den  igen. 

Skylder  man  dog  ikke  Sandheden  engang  at  prøve  paa, 
hvor  vidt  man  er  i  Stand  til  at  komme  bag  ved  »Vort 
Forsvar« s  Beretning?  Paa  hvor  utilforladeligt  et  Grund- 
lag denne  hviler  vil  sikkert  være  enhver  nogenlunde  tæn- 
kende Læser  klart.  Og,  som  paavist,  har  den  (sammen 
med  daværende  Løjtnant  Fr.  Bajers  Brev  fra  18G4)  været 
det  eneste,  hvoraf  alt,  hvad  der  senere  er  fremkommet 
om  Sagen,  har  udviklet  sig. 

Journalister  og  Digtere,  Kunstnere,  Leksikografer  og 
Historikere  har,  blot  med  et  noget  køligere  eller  fyrigere 
Temperament,    mere    eller    mindre   forsigtigt  og  udtøm- 

mende,  afskrevet  »Vort  Forsvar«s  Fortælling  og  bragt  den 
frem  til  fuld  Anerkendelse.  — 

Det  vil  være  indlysende,  at  Vanskelighederne  er  store 
ved  at  naa  dybere  overfor  en  Tildragelse,  der  har  hele  en 
hastigt  forløbet  og  oprindelig  ret  upaaagtet  Krigsbegiven- 
heds Nervøsitet  og  tilmed  ligger  de  Aar  tilbage  i  Tiden, 
som  den  dog  nu  gør. 

Men  baade  det,  der  vil  kunne  oplyses,  og  det,  der  maatte 
forblive  omstridt,  turde  have  en  væsentlig  Interesse  til 
flere  Sider  og  deriblandt  tjene  den  Retfærdighed,  vi 
utvivlsomt  ogsaa  skylder  den  saa  haardt  medtagne,  fjendt- 
lige Hovedperson. 

* 

Naar  der  skal  gaas  uden  om  og  naas  dybere  end  »Vort 
Forsvar« s  Beretning,  bør  man  forsøge  en  kritisk  Betragt- 
ning, dels  af  officielle,  danske  og  tyske,  Rapporter  om  Af- 
færen, dels  af  navngivne,  danske  og  tyske.  Øjenvidners 
Udsagn,  fremsatte  dengang  eller  nu. 

Den  officielle  danske  Rapport  om  Patrouillesammen- 
stødet  den  28.  Februar  1(S()4  er  det  lykkedes  at  finde  i 
Krigsministeriets  Arkiv. 

Den  er  underskreven  Cai  de  Saint  Aiibain,  Sekondløjt- 
nant, og  lyder  saaledes; 

Rapport 
fra  Feltvagtkmd.  ved  Høien  I\ro.  Den  28.  Februar  1864. 

Efter  at  Feltvagtstillingen  var  indtaget,  udsendtes  straks  den  be- 
falede Observationspost  paa  en  Korporal  og  6  Dragoner  til  Viuf. 

Efter  Ordre  sendte  Korporalen  straks  efter  sin  Ankomst  Melding 
til  Feltvagten  herom,  og  om  at  1  fjendtlig  Kavallerist  havde  ladet 
sig  se  i  Byen  Alminde. 

Et  Par  Minuter  efter  kom  der  Melding  fra  Korporalen,  om  at  en 
fjendtlig  Patrouille  paa  12  Heste,  kommende  fra  Alminde.  havde 
tvunget  vor  Post  til  at  trække  sig  tilbage  fra  Viuf  og  derefter  for- 
fulgt den  til  Blaakjær  Skov,  hvor  der  var  gjort  Holdt. 

Korporalen  trak  sig  tilbage  igennem  Skoven  og  gjorde  Holdt  paa 
iien  nordlige  Side  af  Skoven,  hvor  Vejen  gaar  af  til  Tyvkjær,  for 
derfra  at  observere  Fjenden. 

Der  kom  ikke  flere  Meldinger  til  Feltvagten,  og  intet  erfaredes, 
førend  Korporalen  med  2  Mand  og  en  dobbelt  Post,  som  havde 
sluttet  sig  til  ham,  kom  jagende  ind  til  Feltvagten,  og  der  hørtes  en- 
kelte Skud  falde. 

En  fjendtlig  Patrouillc  paa  30  a  40  Heste  havde  pludselig  angrebet 
vor  retirerende  Post  i  Fronten  fra  Blaakjær  Skov. 

Vor  Post  retirerede  saa  hurtigt  som  muligt,  men  de  4  Mand  blev 
en  efter  anden  indhentede  og  tagne  til  Fange  efter  Korporalens 
Melding. 

Fjenden  gjorde  Holdt  i  en  Afstand  af  omtrent  3U00  Alen  fra  Felt- 
vagten bag  nogle  Gaarde,  hvorefter  jeg  udsendte  en  Underkorporal 
og  2  Mand  for  at  observere  Fjendens  videre  Bevægelser. 

Der  kom  Melding,  at  Fjenden  havde  trukket  sig  tilbage  igennem 
Blaakjær  Skov,  hvorefter  vor  dobbelte  Post  igen  udsattes,  og  Obser- 
vationsposten afmarcherede  til  Vi  uf  fra  Feltvagtens  Afløsning,  som 
imidlertid  var  ankommet. 

Vor  Patrouille  medbragte  en  Mand  af  vore,  som  var  blevet  fundet 
paa  Vejen  og  bleven  skudt. 

De  savnede  Dragoner  er: 

Dragonerne  af  4de  Eskadron  Nr.  135  Hs])e  og  Xr.  157  Korup 
fangne.  Nr.  105  Holsted  saaret  og  fangen. 

Nr.  80  Ullerup  død  og  indbragt  paa  Lazarettet  i  Vejle. 

Den  undslupne  Korporal  er  altsaa  naaet  tilbage  til  Felt- 
vagten med  et  Tab  af  4  Mand  (hvoriblandt  Niels  Kjeldsen 
(Ullerup)).  Korporalen  har  meldt  Løjtnanten,  at  disse  4 
Mand  var  bleven  fangne,  deraf  den  ene  saaret.  —  Angre- 
bet angives  at  have  fundet  Sted,  hvor  Vejen  gaar  af  til 
Tyvkjær  o:  1200  Alen  fra  Nordranden  af  Skoven. 

Efter  min  Forespørgsel  til  den  daværende  Sekondløjt- 
nant (nuværende  Oberst  og  Chef  for  4.  Dragonregiment) 
de  Saint  Aubain  kan  Meddelelsen  i  Rapporten,  om  at  den 
fangne  Nr.  105,  Holsted,  var  saaret,  kun  stamme  fra  Kor- 
poralen, da  der  ikke  i  Lobet  af  den  28.  Februar,  da  Rap- 
porten indgik  til  Regimentet,  har  været  nogen  Forbindelse 
med  Fjenden  angaaende  de  fangne. 

Korporalen,  der  af  Obersten  skildres  som  en  opvakt, 
vel  instrueret  og  meget  Hink,  ung  Underoflieer,  men  han 
var  noget  løs  og  let  af  Karakter«,  red  paa  en  fin  Blod.s- 
hest«  og  antageligt  allerede  derfor  i  Spidsen  for  sin  flyg- 

tendc  Patroiiille,  men  doi^  ikke  længere  fra  Menig  Holsted, 
end  at  han.  paa  det  Tidspunkt,  denne  blev  saaret  (af  en 
Kugle  i  Skulderen),  har  kunnet  iagttage  dette.  Derimod 
har  han  intet  hverken  hørt  eller  set  til,  at  Niels  Kjeldsen 
skulde  have  kæmpet,  eller  at  han  er  bleven  dræbt.  Først 
ved  at  en  af  Løjtnanten  senere  udsendt  Patrouille  ind- 
bringer Dragonens  Lig,  erfarer  Korporalen,  at  han  er 
bleven  skudt. 

Der  findes  ikke  i  Rapi)ortens  sparsomme  Angivelser  af 
Tid  eller  Afstand  noget  Holdepunkt  for  Sporgsmaalet  om 
Niels  Kjeldsens  Kamp.  Oplysningen  om  den  Afstand  af 
ca.  3000  Alen  fra  Feltvagten,  i  hvilken  Fjenden  skal  have 
gjort  Holdt,  stammer,  efter  de  Saint  Aubain,  kun  fra  Kor- 
poralen: og  selv  om  han  i  saa  Henseende  har  skønnet 
nogenlunde  rigtigt,  kan  det  jo  ikke  afgøres,  om  det  har 
været  hele  den  tjendtlige  Styrke  eller  kun  dens  længst  frem- 
skudte Spids,  der  da  har  opgivet  den  videre  Forfølgelse. 
Og  fordi  en  Del  af  det  fjendtlige  Kommando  havde  gjort 
Holdt  paa  det  angivne  Sted,  kunde  Niels  Kjeldsen  mulig- 
vis endnu  have  været  i  Kamp  med  andre  af  Fjenderne 
paa  det  Vejstykke,  som  Korporalen  under  sin  Flugt  den- 
gang ikke  kunde  overse.  Og  paa  hvilket  Tidspunkt  og 
under  hvilke  Omstændigheder  den  senere  udsendte  Pa- 
trouille indbragte  Niels  Kjeldsens  Lig  og  hvor  det  angaves 
at  være  fundet  omtales  ikke  nærmere. 

Men  indeholder  den  danske  Rapport  saaledes  hverken 
direkte  eller  indirekte  noget  for  eller  imod  Sporgsmaalet 
om  Niels  Kjeldsens  Dod,  saa  maa  allerede  den  siges  at 
udtale,  at  Niels  Kjeldsen,  i  hvert  Fald  til  at  begynde  med, 
er  llygtet  sammen  med  sine  Kammerater. 

Begivenheden  falder  jo  i  to  Tilbagetog,  et  (for  en  fjendt- 
lig Patrouille  paa  formentlig  12  Heste)  fra  Viuf  til  Blaa- 
kjær  Skov,  og  hvor  det  er  givet,  at  Niels  Kjeldsen  er 
flygtet  med,  og  et  andet  fra  Nord  for  Blaakjær  Skov,  nær 
ved  Vejen  til  Tyvkjær,  og  imod  Vejle,  under  hvilket  han 
faldt. 

Korporalen  bruger  om  det  sidste  Till)agetog,  som  om 
det  første,  Betegnelsen,  at  »vor  Post«  retirerede,  uden  at 
undtage  nogen  af  Mandskabet.  Og  at  Niels  Kjeldsen  skulde 
have  undladt  at  følge  ham  og  være  bleven  ene  tilbage  paa 
Vejen  for  at  oppebie  Fjenden  kunde  umulig  være  und- 
gaaet  Korporalens  Iagttagelse  og  Omtale. 

Feltvagtkommandøren  selv  meddeler,  at  der  (fra  Højen 
Kro)  kunde  høres  enkelte  Skud  henimod  Slutningen  af 
Forfølgelsen. 

Mere  lader  der  sig  næppe  læse  ud  af  den  officielle  dan- 
ske Rapport. 

Oberst  de  Saint  Aubain  har  nærmere  opgivet,  at,  straks 
efter  Korporalens  Tilbagekomst  til  Feltvagten,  rykkede 
Obersten  nogle  hundrede  Alen  frem  til  et  lille  Krat,  hvor- 
fra havdes  en  vid  Udsigt,  uden  at  der  da  kunde  opdages 
mindste  Spor  af  Fjenden.  Heller  ikke  den  straks  derpaa 
udsendte  Patrouille,  der  indbragte  Niels  Kjeldsens  Lig, 
havde  set  nogetsomhelst  til  de  fjendtlige  Ryttere.  Drago- 
nens Lig  indbragtes  i  Vognen  hos  en  Bonde,  der  var 
truffet  korende  med  det  ind  imod  Vejle,  og  som,  sammen 
med  adskillige  andre  af  Egnens  Folk,  havde  fundet  den 
døde  liggende  paa  Vejen.  — 

Vedkommende  Tabsliste  fra  6.  Dragonregiment  giver 
nøjagtige  Oplysninger  om  de  tre  til  Fange  tagne  Dragoner 
Holsted,  Korup  og  Espes  Hjemsteder. 

Ved  velvillig  Bistand  af  Præsterne  i  de  paagældende 
Sogne  er  det  lykkedes  mig  at  komme  i  personlig  Forbin- 
delse med  Korup  og  Espe,  der  begge  lever  —  Korup  som 
Røgter  paa  en  Herregaard  i  det  nordlige  Fyen,  Espe  som 
Fyrbøder  paa  en  Fabrik  i  Faaborg.  Og  for  den  afdøde 
Holsteds  Vedkommende  er  til  Veje  bragt  en  af  ham  under 
Fangenskabet  i  Spandau  ført  » Dagbog  <  samt  Beretninger 
fra  hans  Enke  og  en  mangeaarig,  nær  Ven,  om  hvorledes 
Holsted  plejede  at  fortælle  Begivenheden  fra  den  28. 
Februar. 

I  Dagbogen  fortæller  Holsted,  hvorledes  Korporalen  og 

de  C)  Dragoner  indtog  deres   Stilling  ved  Viiif  d.  28.  Fe- 
bruar og  holdt  der  til  Kl.  10: 

—  >da  opdagede  vi  Fjenden,  som  hurtigt  nærmede  sig.  Vi  opda- 
gede først  enkelte  prøjsiske  Husarer,  som  vcdljlev  at  nierine  sig  os. 
Vi  afsendte  straks  Melding  ind  til  Feltvaglen,  da  vi  blev  oj^mærk- 
somme  paa,  at  Styrken  var  os  overlegen  og  blev  ved  at  fordobles. 
Vi  besluttede  straks  at  retirere,  og  Styrken  trængte  os  nærmere  og 
nærmere.  Det  lykkedes  os  til  gennem  Blaakjær  Skov,  hvor  de  gik 
os  af  Syne.  Vi  gjorde  derpaa  Holdt  og  saa  os  tilbage,  om  de  ved- 
blev at  forfolge  os,  og  desuden  var  vi  tryg  paa,  at  Fjenden  ikke 
turde  vove  sig  gennem  Skoven.  Men  til  samme  Tid  erholdt  vi  Ordre 
fra  Feltvagten  at  observere  Fjenden  saa  længe  som  mulig.  Xu  var 
der  Styrke  gaaet  os  af  Syne,  og  vi  gjorde  atter  Forsøg  paa  at  ob- 
servere Fjendens  Styrke.  Men  i  samme  Øjeblik  styrtede  en  Masse 
frem  af  Skoven.  Hvilken  Forfærdelse  opvaktes  ikke  hos  os,  da  vi 
saa  den  store  Antal  af  dette  vilde  Hær,  som  beløber  sig  omtrent  til 
Antallet  mellem  6  af  800  Mand  mod  vores  Styrke,  som  kun  bestod 
af  5  Mand.  Vi  trak  os  tilbage  snarest  muligt,  men  forgæves;  efter 
faa  Øjeblikke  var  vi  ganske  omringede  og  gjort  til  deres  Bytte.  Kun 
Korporalen  slap  heldig  bort.  Min  Sidekammerat  Ullerup  blev  skudt 
og  segnede  dod  af  Hesten,  .leg  lik  en  Kugle  i  Overarmen  under 
Skulderen  af  en  L'nderoflicer,  fordi  jeg  nægtede  hans  Pardon.« 

Ved  første  Øjekast  kunde  det  se  ud,  som  om  Holsted 
i  sin  Beretning  havde  sagt,  at  han  under  det  sidste  Til- 
bagetog var  redet  ved  Siden  af  Niels  Kjeldsen  (Ullerup) 
og  selv  havde  set  ham  blive  skudt  og  falde  af  Hesten. 

En  nærmere  Betragtning  af  Beretningens  hele  Stil  til- 
lader en  imidlertid  ikke  at  opfatte  det  nedskrevne  som  et 
præcist  afgivet  Vidnesbyrd  om,  hvad  Skribenten  paa  hin 
Dag  havde  hørt  og  set  og  intet  videre.  Skildringen  har  et 
afgjort  litterært  Sving  og  kan  desuden  i  Spandau  ikke 
være  fremkommen  uden  efter  mange  Samtaler  om  Begi- 
venheden mellem  Forfatteren  og  hans  to  Kammerater, 
der  hele  Tiden  delte  Fangenskabet  med  ham.  Vendinger 
som  at  min  Sidekammerat  Ullerup  segnede  død  af  Hesten 
kan  derfor  udmærket  godt  kun  have  et  poetisk  Indhold, 
hvor  Sidekammerat  betyder  saa  meget  som  Krigskamme- 
rat, Vaabenbroder,  hvis  ikke  —  hvad  der  ikke  nu  kan 
paavises  —   Niels   Kjeldsen   maaske   har  været   Holsteds 

Sidekammerat  i  Eskadronen.  Og  selve  Omtalen  af  Om- 
stændighederne ved  Niels  Kjeldsens  Død  kan  bero  paa 
andres  Fortælling  eller  være  den  nærliggende  Slutning 
fra  den  Kendsgerning,  at  han  var  bleven  skudt.  Holsteds 
egen  »Kugle  i  Overarmen  under  Skulderen«  og  at  den 
fjendtlige  Underofficer  har  opfordret  ham  til  at  overgive 
sig,  uden  at  han  svarede  ham,  tør  man  vel  tro  paa,  medens 
selvfølgelig  den  vilde  Hær  paa  6  å  800  Mand  imod  de 
stakkels  5  danske  Dragoner  hører  ind  under  de  })oetiske 
Overdrivelser. 

Med  Hensyn  til  Niels  Kjeldsen  fremgaar  kun  med  Sikker- 
hed af  »Dagbogen«,  at  hverken  Holsted  eller  nogen  af  hans 
Kammerater,  der  var  med  under  Patrouillesammenstodet  og 
i  Fangenskabet,  har  set  Niels  Kjeldsen  kæmpe,  inden  han 
blev  skudt.  Ti  det  vilde  være  uiimeligt  at  antage,  at  de 
tre  Dragoner  vel  kunde  have  set  det,  men  var  bleven 
enige  om  at  ville  fordølge  det,  saa  meget  mindre  som  de 
kunde  være  sikre  paa,  at  den  hele  Begivenhed  var  bleven 
iagttaget  fra  Huse  og  ]\Iarker  omkring  Landevejen,  for 
ikke  at  tale  om  af  de  prøjsiske  Husarer. 

Den  afdøde  Holsteds  nære  Yen,  en  paa  sin  Egn  meget 
anset  Gaardmand,  Niels  Hansen  i  Maltbæk  pr.  Vejen,  har 
da  ogsaa  for  Holsteds  Vedkommende  bekræftet,  at  Hol- 
sted ikke  blot  ikke  havde  set  Niels  Kjeldsen  kæmpe,  men 
overhovedet  ikke  troede  paa,  at  han  havde  kæmpet.  Hol- 
sted har  ofte  fortalt  Gaardmanden,  hvorledes  han,  efter 
at  være  bleven  fangen  og  ført  tilbage,  saå  Niels  Kjeldsen 
ligge  død  paa  Vejen  omtrent  paa  samme  Sted,  hvor  de 
ved  Udrykningen  om  Morgenen  havde  holdt  et  Hvil. 

»Og  ,  tilføjer  Niels  Hansen,  »Holsted  mente  jo  nok,  at 
den  Kamp  med  flere  Fjender  kan  ikke  have  fundet  Sted, 
ti  dertil  kunde  der  ikke  have  været  Tid  i  de  faa  Minuter, 
fra  de  begyndte  det  hurtige  Tilbagetog,  og  til  Holsted 
(efter  at  være  l)leven  fanget)  kom  tilbage  til  Stedet,  hvor 
Niels  Kjeldsen  laa.« 

Noget  ganske   lignende  angaaende   Muligheden  for,  at 

Niels  Kjeldsen  kunde  have  kæmpet,  udsiger  den  afdødes 
Enke,  at  Manden  har  forklaret  hende.  Desuden  har  han 
overfor  Hustruen  fraveget  Dagbogens  Beretning  om  den 
fra  Feltvagten  modtagne  Ordre  og  fortalt,  at  da  Angrebet 
fandt  Sted.  holdt  han  netop  ved  et  Hus  eller  en  Gaard  og 
var  ved  at  drikke  noget  01,  men  smed  saa,  da  Projserne 
blev  opdagede.  Ølkanden  fra  sig  og  jog  af  Sted,  lige  efter 
Korporalen.  Efter  at  han  var  bleven  indhentet  af  Proj- 
serne, ilængede  de  ham  i  Kappen  og  raabte  til  ham,  al 
han  skulde  overgive  sig,  og  da  han  ikke  ænsede  det,  men 
søgte  at  ride  videre,  fdv  han  det  Skud  i  Armen  og  overgav 
sig  da. 

Konen  har  oftere  opmuntret  ham  til  at  skrive  noget  i 
Bladene  imod  den  senere  Fremstilling  af  Niels  Kjeldsens 
Kamp  og  Død,  som  var  ham  vel  bekendt,  men  han  sva- 
rede altid  i  noje  samme  Tankegang  som  Fr.  Bajer],  at 
det  vilde  han  ikke,  for  Ullerup  havde  været  saadan  »en 
flink  en«,  saa  han  havde  ikke  noget  imod,  at  der  blev 
giort  Ære  af  ham.  — 

Overfor  Holsteds  to  andre  Kammerater,  Korup  og  Espe, 
har  jeg  —  ligesom  overfor  alle  andre  endnu  levende  Øjen- 
vidner, som  i  det  følgende  vil  komme  paa  Tale  —  anvendt 
den  Fremgangsmaade  først  at  fremkalde  fra  hver  enkelt 
en  ganske  selvstændig,  samlet  Skildring  af  Begivenhederne 
hin  Dag.  for  derefter  igennem  Besvarelsen  af  forskelligt 
formulerede,  af  hinanden  helt  uafhængige,  Spørgeark  og 
eventuelt  ved  mundtlig  Afhøring  at  faa  disse  Fremstil- 
linger fuldstændiggjorte  og  vedkommendes  Paalidelighed 
som  Vidne  i  det  hele  taget  belyst. 

Korup  er  nu  67  Aar,  men  uden  at  Livet,  der  dog  ikke 
har  taget  blidt  paa  ham,  har  mærket  den  kraftige  gamle 
Mand  særligt.  Livlig  og  aandsfrisk  har  han  med  For- 
sigtighed og  Samvittighedsfuldhed  søgt  at  besvare  alle 
Spørgsmaal  efter  bedste  Evne. 

Korup  er  med  Sikkerhed  kun  i  Stand  til  at  forklare, 
at  Dragonerne  holdt  ved  nosle  Huse  imellem  Skoven  oa. 

Vejen  til  Tyvkjær  og  var  ved  at  faa  noget  at  drikke,  da 
Prøjserne  med  et  faldt  over  dem.  Korup  var  den  første, 
som  blev  taget  til  Fange,  og  det  et  ringe  Antal  Favne 
derfra,  hvor  Angrebet  fandt  Sted.  Allerede  under  det 
første  Tilbagetog  havde  hans  Hest  stadig  været  bagest,  og 
nu  var  dens  Kræfter  ganske  udtømte.  Derfor  overgav 
han  sig  uden  Modværge. 

Korup  hævder  med  stor  Bestemthed,  at  han  saå  alle 
sine  Kammerater  jage  forbi  ham  og  imod  Vejle,  deriblandt 
Niels  Kjeldsen,  hvem  Korup  oven  i  Købet  raabte  nogle 
Ord  til,  som  Kjeldsen  under  Flugten  besvarede. 

Derefter  saå  Korup  intet  videre  til  sine  Kammerater, 
førend  Prøjserne  kom  med  Espe  og  Holsted  som  Fanger. 
Holsted  var  saaret,  »vist  i  Skulderen«.  Holsted  fortalte  —  i 
Kolding  —  Korup,  at  han  havde  set  Niels  Kjeldsen  ligge 
skudt  paa  Vejen  og  af  Fjenderne  faaet  Lov  til  at  staa  af 
Hesten  og  betragte  den  døde,  som  var  skudt  bagfra  gen- 
nem Hovedet.  —  Saaledes  som  Chausséen,  godt  1000 
Alen  fra  Skovens  Nordkant,  svinger,  vilde  Korup  næppe 
heller  kunne  have  iagttaget  synderligt  af,  hvad  der  videre 
foregik  paa  Vejen,  selv  om  han  ikke  havde  været  fuldt 
optaget  af  sin  egen  Skæbne.  — 

Forhenværende  Dragon  Espe  er  64  Aar  gammel  og  en 
for  Arbejdsomhed  og  Paalidelighed  fordelagtigt  bekendt 
Mand.  Hans  Hukommelse  gør  et  temmelig  skarpt  Ind- 
tryk. Ved  et  Besøg  jeg,  i  de  gamle  Dragoners  Selskab, 
foretog  paa  selve  Skuepladsen  for  Begivenheden,  orien- 
terede Espe  sig  ret  sikkert  i  den  efter  1864  betydeligt  for- 
andrede Egn. 

Espes  Forklaring  gaar  nu  ud  paa,  at  Korporalen  og  alle 
Dragonerne  holdt  ved  et  Par  Huse  nogle  hundrede  Alen 
fra  Blaakjær  Skovs  Nordside  og  var  ved  at  drikke  01  og 
Kaffe,  da  Fjenden,  under  Skydning,  angreb.  De  tog  alle 
skyndsomst  Flugten.  Dragonerne  red  med  skarpladt  Ka- 
rabin, men  ingen  af  dem  havde  Sablen  trukket. 

Forrest  var  Korporalen  og  Holsted,   derefter  Espe  og 

Niels  Kjeldsen.  Espe  saa  ikke  noget  til,  at  Korup  blev 
fangen. 

Medens  nu  Korporalen  og  Holsted  under  det  mere  og 
mere  forcerede  Ridt  vandt  længere  og  længere  Forspring, 
og  Prøjserne  kom  nærmere  og  nærmere  ind  paa  de  to 
andre,  der  red,  Espe  i  den  vestre,  Niels  Kjeldsen  i  den 
østre  (fra  Kolding  højre)  Side  af  Landevejen,  gled  paa  en 
Gang  Niels  Kjeldsen,  som  da  var  en  Hestelængde  foran 
Espe,  rundt  med  Sadlen  ned  til  højre  af  Hesten. 

Niels  Kjeldsens  Hest  blev  i  hvert  Fald  nogle  Øjeblikke 
staaende,  med  Sadlen  hængende  under  Bugen.  Dette  af- 
ficerede Espes  Hest,  som  daarligt  lod  sig  drive  videre. 
Nogle  Minuter  efter  var  han  da  ogsaa  indhentet  af  et  Par 
Prøjsere,  der  satte  ham  Bøsserne  for  Brystet,  og  han 
overgav  sig,  da  Hesten  ikke  knnde  mere,  og  der  dengang, 
paa  Jagt  efter  Korporalen  og  Holsted,  var  kommen  lige 
saa  mange  Prøjsere  foran  som  bagved  ham 

Efter  at  Espe  havde  set  Holsted  blive  ført  tilbage  som 
Fange  (nden  at  have  set  selve  hans  Tilfangetagelse)  for- 
talte Holsted  ham  —  maaske  først  i  Kolding  —  at  Prøj- 
serne havde  tilladt  ham  at  staa  af  Hesten  og  se  den  døde 
Niels  Kjeldsen,  som  var  bleven  dræbt  af  en  Kugle  igen- 
nem Hovedet.  Espe  synede  Holsteds  Overarm,  der  var 
stærkt  hævet  og  helt  mørk,  men  uden,  at  der  var  Hul 
paa  Skindet;  Kappeærmet  var  svedet.  Hævelsen,  der  vel 
maatte  være  foraarsaget  af  et  løst  Skud  eller  Strejfskud, 
fortog  sig  i  Løbet  af  en  otte  Dage,  uden  at  der  blev 
søgt  Lægehjælp.  — 

Espe  har  saaledes,  ved  Siden  af  igennem  Selvsyn  at 
have  bekræftet  væsentlige  af  sine  Kammeraters  Opgi- 
velser, tillige  klart  og  bestemt  hævdet  at  have  set  Niels 
Kjeldsen  styrte'  af  Hesten  uden  Kamp,  ramt  under  sin 
Flugt  af  en  Kugle  fra  de  forfølgende  Prøjsere.  — 

Af  de  2  tiloversblevne  af  Patrouillens  Mandskab,  med 
hvilke  Rapporten  melder,  at  Korporalen  slap  tilbage  til 
Feltvagten,   har  den   ene  været  den   fra    Blaakjær  Skov 

med  Melding  om  Dragonernes  første  Tilbagetog  til- 
bage sendte  Mand.  Espe  erindrede  ogsaa,  at  Holsted  i 
Fangenskal)et  liavde  fortalt,  at  da  Korporalen  og  han 
var  naaet  oven  over  den  føromtalte  Bakke,  havde  de 
set  denne  Dragon  komme  ridende  dem  i  Møde  paa 
Vej  tilbage  til  Patrouillen.  Dragonens  Navn  opgaves 
overensstemmende  af  Kornj)  og  Espe,  men  Manden  op- 
lystes, igennem  Sogne])ræsten  paa  vedkommendes  Hjem- 
sted, at  være  død,  hans  Enke  gift  igen  og  fraflyttet  Egnen, 
og  det  lykkedes  ikke  igennem  den  afdødes  Slægt  at  op- 
spore den  mindste  Art  af  Vidnesbyrd  fra  hans  Side.  — 
Den  sjette  og  sidste  Dragons  Person  har  det  overhove- 
det været  umnligt  at  faa  konstateret;  hverken  Oberst 
de  Saint  Aubain,  Espe  eller  Køruj)  husker  det  mindste 
om  ham.  Baade  Espe  og  Koru])  hævder  afgjort,  at  de 
ved  det  sidste  Angreb  kun  var  Korj)oralen  og  de  4  Mand. 
Men  den  manglende  er  sikkert  den  i  Rapporten  omtalte, 
straks  efter  Patrouillens  Ankomst  til  Viuf  med  Melding 
afsendte  Dragon,  der  endnu  ikke  var  vendt  tilbage,  hvad 
der  ikke  kan  synes  urimeligt,  da  den  første  Ordonnans 
ikke  har  haft  Anledning  til  at  ride  særlig  hurtigt,  hvor- 
imod den  sidste  har  redet  forceret.  Ogsaa  Oberst  de  Saint 
AuJ)ain  slutter  sig  til  denne  Opfattelse. 

Korporalen  endelig,  som  var  fra  Bj'^en  Slesvig,  tog 
efter  Fredslutningen  sin  Afsked  af  dansk  Tjeneste.  Det 
lykkedes  mig  at  følge  hans  Spor  til  Altona,  men  kun 
for  der  at  erfare,  at  han,  allerede  i  halvfjerdserne,  var 
død,  uden  at  have  efterladt  sig  Optegnelser  om  sin  Del- 
tagelse i  Krigen.  — 

Saaledes  vil  de  Udsagn  angaaende  Niels  Kjeldsen  Af- 
færen, der  lader  sig  hente  fra  Rapporten  og  den  faldnes 
Kammerater,  formentlig  viere  udtømte.  'Alle  gaar  de  ud 
paa,  at  Niels  Kjeldsen  ikke,  som  Overleveringen  .siger, 
har  ladet  Korporalen  og  de  andie  jage  af  Sted  og  selv 
er  bleven  holdende  paa  Vejen  for  al  lage  Kampen  op 
med    Fjenden;    de   hævder,   at    han,    i    hvert    Fald    til   at 

l)egYnde  med,  er  retireret  skyndsomst  sammen  med  de 
andre. 

Rimeligheden  herfor  er  givet,  og  allerede  i)aa  Grund- 
lag af  disse,  de  andre  danske  Soldaters  Vidnesbyrd, 
turde  ogsaa  Rigtigheden  heraf  være  fastslaaet. 

Derimod  maa  man  være  noget  mere  varsom  overfor 
Espes  alene  staaende  Udtalelse  om  Maaden,  paa  hvil- 
ken Niels  Kjeldsen  ganske  uden  Kamp  skulde  være 
falden,  hvor  bestemt  den  end  er  afgiven.  Den  tor  ikke  siges 
at  være  bestyrket  ved  de  andres  Udsagn  om,  at  ingen  af 
dem  hverken  selv  havde  hørt  eller  set  noget  til  nogen 
Kamp.  Man  maa  tage  i  Betragtning,  at  det  drejer  sig  om 
spredt  ridende  Rytteres  forcerede  Tilbagetog  under  livlig 
Forfølgelse  og  ])aa  et  dog  ^  4  Mil  langt  Yejstykke,  der  til- 
lige ikke  er  uden  Sving  og  i  hvert  Fald  nogen  Stigning. 
Heller  ikke  den  Omstændighed,  at  de,  som  baade  Koru]) 
og  Espe  hævder,  ikke,  efter  at  være  gjort  til  Fanger,  har 
hørt  Kampen  omtale  af  Projserne,  betyder  i  saa  Hen- 
seende det  ringeste,  ti  baade  trak  Prøjserne  sig  hurtigst 
muligt  tilbage  med  dem,  og  var  de  fleste  af  de  fjendtlige 
Ryttere  af  lignende  Grunde  som  Danskerne  afskaarne  fra 
at  vide  Besked  om  Niels  Kjeldsens  mulige  Kamp. 

Og  til  Trods  for  Esjjcs  absolute  Samvittighedsfuldhed  og 
hans  fuldkommen  faste  Overbevisning  om  at  have  set 
rigtigt,  er  det  ikke  udelukket,  at  han  alligevel  kan  have 
taget  fejl,  fordi  han,  som  af  ham  selv  indrømmet,  under 
Forfølgelsen  kom  i  en  stærk  nervøs  Ophidselse,  der  endnu 
efter  hans  Ankomst  til  Kolding  ikke  havde  lagt  sig.  Lige 
saa  sikkert  som  Espe  mener  selv  at  have  set  Niels  Kjeldsen 
blive  skudt  og  falde  af  Hesten,  mener  han  at  være  bleven 
fanget  ikke  saa  ganske  kort  efter  Niels  Kjeldsen;  men  det 
er  da  (forovrigt  ogsaa  ham  selv)  paafaldende,  at  han  ikke, 
efter  at  være  bleven  ført  tilbage,  har  set  sin  Kammerats 
Lig  ligge  paa  Vejen,  saaledes  som  Tilfældet  var  med  den 
senere  fangne  Holsted. 


34 

Espes  Vidnesbyrd  om  Niels  Kjeldsens  Død  staar  da 
ogsaa  i  den  skarpeste  Modstrid  til  alle  civile  Øjenvidners 
Udsagn. 

De  danske  Dragoners  sidste  Tilbagetog  fra  Nord  for 
Blaakjær  Skov  mod  Vejle  foregik  i  en  ret  vel  bebygget  Egn. 

Kortet  S.  37  er  en  formindsket  Gengivelse  af  General- 
stabens Maalebordsblad  O  (i,  Fløjen,  som  er  optaget  i  1868 
og  viser  de  Huse  og  Bygninger,  der  ogsaa  under  Krigen 
fandtes  umiddelbart  ved  eller  i  Nærlieden  af  Landevejen. 

Dragonerne  Korup  og  Espe  mente  nu  ved  deres  Besøg 
paa  Egnen  i  1901  at  turde  paapege  de  med  A  og  B  betegnede 
Huse  som  dem,  hvorved  Patrouillen  giorde  Holdt  for  at 
drikke  01  og  Kaffe.  De  ligger,  som  det  vil  ses,  en  GOO  Alen 
fra  Skoven  og  midt  imellem  denne  og  den  Vej  til  Tyvkjær, 
som  Korporalen,  der  fortiede  Begivenheden  med  Trakte- 
mentet for  sin  Løjtnant,  angav  som  Patrouillens  sidste 
Stade. 

Disse  Huse  er  nu  nedrevne,  og  af  deres  Beboere  fra 
1864  har  ingen  kunnet  opdrives.  Derimod  er  der  tilveje- 
bragt som  Øjenvidner  Husmand  Jens  Jokumsen,  Højen 
Mark  ved  Vejle,  Skomager  Anders  Christensen  Olesen, 
Søndermarken,  Vejle,  Gaardejer  Jakob  Clir.  Lange,  Hor- 
sted pr.  Vejle,  Gæstgiver  Anders  Sørensen  og  dennes  Moder 
Enkemadam  Kruse,  Vejle,  samt  Søren  Nielsen  i  Vejle.  Af 
disse  Vidner  var,  efter  denne  Undersøgelses  Paabegyn- 
delse,  men  uafhængigt  af  den,  i  Juni  f.  A.  Jens  Jokumsen 
bleven  afhørt  af  Amtsvejinspektør  G.  Schmith,  Vejle  (jfr. 
Kolding  Avis,  'Vs  1901). 

Den  i  Februar  1864  36  aarige  Jens  Jokumsen  og  den  da 
40  aarige  Anders  Giesen  var  gamle  Soldater  fra  Krigen 
48—50,  Jakob  Lange  var  lige  fyldt  19  Aar,  Søren  Nielsen 
30,  og  Madam  Kruse  og  hendes  Søn  43  og  13.  —  Selv  den 
ældste  iblandt  dem.  Madam  Kruse,  er  endnu  baade  rørig 
og  aandsfrisk.  — 

Jens  Jokumsen,  som  boede  i  et  Hus  noget  Vesten  for 
Chausséen,   blev  opmærksom   paa   Skydningen,   dengang 

Prøjserne  angreb,  og  gav  sig  derpaa  til,  langs  et  lavt  Gærde, 
som  han  mener  lob  c.  30  Alen  fra  Vejen,  at  gaa  Nord  efter 
ad  Vejle  til,  da  han  rigtigt  sluttede,  at  Forfølgelsen  maatte 
udvikle  sig  i  den  Retning,  eftersom  Dragonerne  (som  Be- 
boerne i  de  Dage  stadig  saa  patrouillere  ud  fra  Vejle) 
skulde  tilbage  dertil.  Under  Gangen  vendte  han  sig  hyppigt 
og  saa  tilbage.  Stadig  Vest  for  Landevejen,  ud  for  det  Sted, 
hvor  Vejen  til  Gaarden  Aldebertsminde  (F)  gaar  af  i  den 
østre  Side  af  Chausséen,  standsede  han  tilsidst. 

Under  denne  sin  Gang  vil  Jens  Jokumsen  da  have  set 
først  to  danske  Dragoner  [Korporalen  og  Holsted]  komme 
sprængende  og  derefter  de  andre  en  efter  en.  Han  vil  have 
set  først  en  blive  taget  en  2400 — 2500  Alen  Sønden  for 
Aldebertsmindevej,  dernæst  en  anden  en  600  Alen  længere 
fremme,  medens  den  tredje,  da  Jens  Jokumsen  stod  lige 
ud  for  Aldebertsmindevejen,  kom  ridende  c.  600  Alen  syd- 
ligere i  den  østre  Vejside,  med  trukken  Sabel  og  en  2 — 3 
Prøjsere  tæt  ind  paa  sig.  Omtrent  400  Alen  fra  Aldeberts- 
mindevejen indhentede  Prøjserne  Dragonen,  der  imidlertid 
slog  om  sig  med  Sablen  og  blev  ved  at  ride  af  Sted  i  kort 
Galop,  uden  at  Fjenderne  kunde  standse  ham.  Han  brugte 
Sablen  med  venstre  Haand. 

Da  blev  Dragonen  ikke  100  Alen  Nord  for  Aldeberts- 
mindevejen indhentet  af  en  tredje  (eller  fjerde)  Prøjser, 
som  kom  ridende  alene  ad  Landevejen  i  skarpt  Trav. 
Prøjseren  red  tæt  ind  paa  Niels  Kjeldsen,  løftede  sin  Pistol 
maaske  knap  ^/-i  Alen  fra  Niels  Kjeldsens  Nakke  og  skød, 
hvorpaa  Dragonen  faldt  af  Hesten,  som  blev  ved  at  løbe 
og  ad  en  Overkørsel  kom  ind  paa  Marken  Øst  for  Vejen, 
med  Sadlen  gledet  ind  under  Livet. 

Da  Niels  Kjeldsen  faldt,  mener  Jens  Jokumsen  endnu 
at  have  kunnet  se  Overkroppen  af  de  to  foran  flygtende 
Dragoner  paa  Toppen  af  den  Bakke,  der  gaar  op  over 
Landevejen  lige  Nord  for  Stedet.  Og  han  mindes  ikke  at 
have  set  flere  Danske  blive  fangne  efter  Niels  Kjeldsens 
Død.  Derimod  vendte  de  Husarer,  som  havde  indhentet 

Niels  Kjeldsen,  hurtigt,  og  de,  der  endnu  var  længere  nede 
af  Vejen,  vendte  ligeledes,  straks  efter  at  de  havde  set,  at 
videre  Forfølgelse  var  opgivet. 

Det  hele  havde  staaet  paa  henimod  5  Minuter,  og  man 
hørte  stadig  Sahler  slaa  imod  hinanden,  ellers  ingen  Skrig 
eller  Raah,  med  Undtagelse  af,  at  Niels  Kjeldsen  liere  Gange 
tilraabte  sine  Kammerater  forude:   Bi  mig,  Kammerater! 

Der  var  vistnok  3  Prøjsere,  som  sloges  med  Niels  Kjeld- 
sen og  forgæves  søgte  at  hindre  ham  i  at  ride  videre, 
da  den  fjerde  skød  ham  ned.  Niels  Kjeldsen  var  ikke  set 
dræbe  eller  saare  nogen  af  Fjenderne.  I  det  hele  taget 
var  der  paa  Vejen  c.  30  prøjsiske  Husarer. 

Efter  at  Prøjserne  var  redne  væk,  hjalp  Jens  Jokumsen 
Søren  Nielsen  med  at  lægge  Niels  Kjeldsens  Lig  op  i 
Vognen  hos  en  I^onde,  der  tilfældigvis  kom  kørende  og 
kunde  tage  det  med  ind  til  Vejle.  Dragonen  var  dræbt  af 
en  Kugle,  der  fra  Nakken  var  gaaet  ud  igennem  Panden. 
Uagtet  Jens  Jokumsen  vil  have  lagt  særligt  Mærke  til 
Ligets  Skuldre,  Arme  og  Hænder,  saa  han  ikke  dér  noget 
Saar;  det  er  i  det  hele  taget  hans  bestemte  Mening,  at 
Dragonen  kun  havde  faaet  det  ene  Saar.  — 

Søren  Nielsen,  der,  lokket  hid  af  Skudene,  først  kom  ud 
fra  Gaarden  Aldebertsminde,  hvor  han  dengang  tjente, 
efter  at  Prøjserne  var  borte  og  ikke  til  at  se  mere,  be- 
kræfter, at  han  og  Jokumsen  løftede  Liget  op  i  Vognen; 
han  kan  ikke  bestemt  sige,  at  Liget  ikke  havde  andre  Saar 
end  Skudsaaret  gennem  Hovedet,  da  det  laa  i  Kappen  og 
ikke  blev  nærmere  undersøgt. 

Anders  Olesen  l)oede  Vest  for  Ghausséen  i  det  hojt  be- 
liggende første  Hus  (G)  Nord  for  Adelbertsmindevejen.  Ud 
for  hans  Bolig  var  den  danske  Dobbeltpost  udstillet,  som 
efter  at  have  iagttaget  Prøjsernes  Angreb  og  Forfølgelse, 
trak  sig  tilbage  imod  Fellvagten.  Om  Formiddagen  hørte 
Anders  Olesen  Skud,  og  staaende  udenfor  sit  Hus  saa  han 
Patrouillen  komme  flygtende  fra  Blaakjær  Skov  hen  ad 
Landevejen  i  spredt  Orden.   Han  erindrer  ikke  at  have 

set  nogen  af  Dragonerne  blive  fanget,  derimod  saa  han 
Niels  Kjeldsen  med  dragen  Sabel  komme  ridende  midt 
paa  Vejen  med  3  Prøjsere  nogle  faa  Alen  efter  sig.  Først 
en  halvt  hundrede  Alen  Nord  for  Aldebertsmindevej  var 
han  indhentet,  men  blev  ved  at  ride  af  Sted  mod  Vejle, 
idet  han  holdt  tæt  til  højre  (østre)  Side  af  Chausséen  og 
slog  fra  sig  med  Sablen,  som  han  førte  i  venstre  Haand. 
Saa  kom  en  Prøjser  i  fuld  Fart,  alene,  til  Hest  hen  ad 
Landevejen  og,  ligesom  han  havde  indhentet  Niels  Kjeld- 
sen, der  blev  ved  at  ride,  saa  hurtigt  han  kunde 
komme  frem,  skød  han  ham  bagfra.  Paa  hvor  nær  en 
Afstand  Prøjseren  skod  Niels  Kjeldsen  ned,  kan  Anders 
Olesen  ikke  angive,  men  mener,  at  han  vel  holdt  »Bøssen* 
tæt  til  Dragonens  Hoved.  Vidnet  kan  ikke  mindes,  at  der 
skulde  være  bleven  fanget  nogen  anden  Dragon  efter  Niels 
Kjeldsens  Fald,  eller  hvor  længe  Kampen  overhovedet 
varede.  Niels  Kjeldsen  saas  ikke  at  saare  eller  dræbe 
nogen  af  løjenderne,  lige  saa  lidt  som  han  selv  kunde  ses 
at  blive  saaret  under  Kampen.  Anders  Olesen  vil  ikke  have 
hørt  Raab  under  Kampen  eller  Lyden  af  Sabler,  der 
mødtes,  og  talte  ved  Lejligheden  overhovedet,  alt  i  alt 
ikke  mere  end  5  Prøjsere.  Siden  bemærkede  han  paa 
Dragonens  Lig  kun  det  dødelige  Saar  i  Hovedet,  men  saa 
iøvrigt  ikke  særligt  efter,  om  der  fandtes  andre  Saar.  — 

Knapt  100  Alen  syd  for  Aldebertsmindevejen  i  den  østre 
Side  af  Chausséen  laa  Jakob  Langes  Faders  Gaard  med  Vaa- 
ningshusets  Vinduer  i  Syd  og  Vinduer  i  Laden  mod  Nord. 

Godt  100  Alen  Syd  for  Aldebertsmindevejen  i  den  mod- 
satte, vestlige  Side  af  Chausséen  laa  Madam  Kruses  Hus 
med  Vinduer  baade  i  Syd  og  Nord. 

Jakob  Lange  fortæller  nu,  at  han  hørte  Skud,  gik  til 
Vinduet  mod  Syd  og  saa  nogle  Dragoner  komme  flyg- 
tende, en  for  en,  alt  hvad  Hestene  kunde  galopere.  Han 
stod  stadig  ved  Vinduet,  da  den,  der  senere  faldt,  kom 
sprængende  i  en  Afstand  af  henimod  2000  Alen.  Han  blev 
forfulgt  af  3  Prøjsere  og  slog,  bestandigt  galoperende,  fra 

sig  bag  ud  mod  sine  Fortblgere,  hvis  Sabelklinger  mødtes 
med  hans  under  Kampen.  Niels  Kjeldsen  red  til  at  be- 
gynde med  i  den  vestre  Side  af  Vejen  (hvor  han  altsaa 
kunde  hugge  frit  ud  til  højre),  men  lige  efter,  at  der, 
næsten  lige  ud  for  Langes  Faders  Gaard  var  bleven  skudt 
efter  ham,  red  han  —  uvist  af  hvilken  Grund  —  over  i 
den  østre  Side  af  Vejen.  Han  blev  ved  at  ride  og  med  Sab- 
len værge  sig  imod  Forfølgerne,  indtil  en  fjerde  Prøjser  kom 
jagende  alene  hen  ad  Vejen,  satte  efter  Niels  Kjeldsen  og 
indhentede  ham  et  Stakke  Nord  for  Aldebertsminde- 
vejen.  Prøjseren  skød  da  paa  saa  nær  Afstand,  som  han 
kunde  komme,  bag  fra  paa  den  stadigt  ridende  Dragon, 
der,  lige  før  Kuglen  ramte  ham,  havde  givet  en  af  Husa- 
rerne et  Slag  oven  i  Pelshuen,  saa  den  dinglede  i  Nakken. 
Niels  Kjeldsen  faldt  derpaa  af  Hesten,  Sadlen  drejede 
rundt  under  Bugen  paa  Dyret,  der  senere  blev  indfanget 
paa  en  af  Markerne.  —  Lange  var  dengang  fra  Vaanings- 
huset  løbet  over  i  Laden,  hvorfra  han  havde  Udsigt  til 
hvad  der  passerede  Nord  paa  og  iagttog,  at  der  ingen 
Prøjsere  var  forud  for  dem.  som  fik  Bugt  med  Niels  Kjeld- 
sen; en  eller  et  Par  af  dem  fangede  efter  Niels  Kjeldsens 
Fald  endnu  en  dansk  Dragon,  som  de  bragte  tilbage,  uden 
at  Lange  havde  set  hans  Tilfangetagelse,  der  maa  være 
foregaaet  oven  over  Bakken.  Lange  havde  heller  ikke  set 
nogen  af  de  før  Niels  Kjeldsens  Fald  tagne  Dragoner  blive 
fangne.  —  Niels  Kjeldsen  saas  hverken  selv  at  blive  saaret 
eller  at  dræbe  eller  saare  nogen  af  Fjenderne,  men  Lange 
bemærkede,  at  den  Husar,  Niels  Kjeldsen  havde  ramt 
oven  i  Huen,  trak  sig  ud  af  Kampen,  da  den  fjerde 
skød  ham  ned.  Fra  Niels  Kjeldsen  først  saas  retirere  i 
Kamp  med  Husarerne,  og  til  han,  stadigt  ridende  mod 
Vejle,  faldt,  mener  Lange,  at  der  gik  henimod  5  Minuter. 
Han  vil  hele  Tiden  have  hørt  Lyden  af  Sabler,  der  mødtes, 
derimod  ingen  Baab.  —  Prøjserne  kom  ad  Landevejen 
saaledes:  først  de  tre,  som  forfulgte  og  indhentede  Niels 
Kjeldsen,    dernæst    den,    der   indhentede    og   skod  ham, 

hvorpaa  efter  Niels  Kjeldsens  Fald  fulgte  endnu  nogle 
enkelte  og  derpaa  en  stoire  Mængde,  vist  50 — 100  Mand. 
Madam  Kruse  forklarer,  at  hun  hørte  Skud  og  fra 
sit  Hus  saa  4  Dragoner  komme  ridende  i  fuld  Fart  og 
samlede.  Derefter  kom  den  senere  faldne,  saa  vidt  huskes 
midt  paa  Vejen.  Madam  Kruse  stod  lige  udenfor  sin  Dør, 
da  han  susede  forhi,  og  hun  raahte  da  til  ham:  Er  det 
Tyskerne?  hvortil  han  i  Farten  svarede  Ja!  Prøjserne  var 
da  kun  faa  Alen  fra  ham,  og  umiddelhart  derefter  slog 
en  Kugle  ned  i  Jorden  ganske  tæt  ved  Konen,  og  hun 
trak  sig  da  i  den  største  Forskrækkelse  ind  i  Stuen,  hvor- 
fra hun  og  den  ISaarige  Son,  der,  som  de  heggc  udtrykke- 
ligt hemærker,  var  i  højeste  Grad  ophidsede,  fra  de  nordre 
Vinduer  iagttog,  hvad  der  fulgte.  De  siger  da  hegge,  at 
Niels  Kjeldsen  ganske  kort  Nord  for  deres  Hus  indhentedes 
af  tre  prøjsiske  Husarer  og  hindredes  i  at  ride  videre. 
Han  slog  fra  sig  med  SaJ)len,  som  han  holdt  i  venstre 
Haand,  og  Kampen  foregik  omtrent  paa  samme  Sted, 
indtil  en  fjerde  Prøjser  kom  ridende  i  fuld  Fart  hen  ad 
Chausséen  og,  lige  som  han  var  naaet  til  den  stadigt  kæm- 
pende Niels  Kjeldsen,  skod  paa  ham,  hagfra,  saa  vidt  an- 
tages, i  den  nærmest  mulige  Afstand,  hvorpaa  Niels 
Kjeldsen  faldt  død  af  Hesten,  og  Forfølgelsen  af  de  danske 
Dragoner  overhovedet  var  ophørt.  Sadlen  gled  under 
Faldet  rundt  paa  Bugen  af  Hesten,  som  sprang  ind  paa 
Marken.  Der  ])lev  ingen  F'anger  taget  efter  Niels  Kjeldsens 
Fald;  men  Prøjserne  trak  sig,  efter  at  have  undersøgt 
ham,  hurtigt  tilhage.  —  Madam  Kruse  og  hendes  Søn  saa 
ikke,  at  Niels  Kjeldsen  ellers  hlev  saaret,  saa  lidt  som  at 
han  saarede  eller  dræhte  nogen  af  Fjenderne.  Hans  Kamp 
varede  en  10  Minuter.  Der  blev  raaht  højt  og  lød  stadig  Lyd  af 
Sahler.  Kun  4  prøjsiske  Husarer  var  til  Stede  ved  Kampen, 
men  maaske  kom  nogle  til,  efter  at  den  var  sluttet,  da  der 
var  flere  nede  ad  Vejen  Sønder  paa.  Antallet  kan  ikke 
angives.  —  Hverken  Madam  Krus.e  eller  Sønnen  havde 
iøvrigt  set  nogen  af  de  Dragoner,  der  ])lev  taget  siden 
Niels  Kjeldsens  Fald,  blive  fangne.  — 

Disse  de  civile  Øjenvidners  Udsagn  stemmer  jo  saa 
godt  overens,  som  man  kan  forlange  det,  naar  Hensyn 
tages  til  Forskellen  i  Alder  og  Dømmekraft  hos  Vidnerne 
og  til  den  Usikkerhed  i  Afstands-  og  Tidsbedømmelser, 
som  ikke  vil  forbavse. 

Og  paa  den  anden  Side  er  Vidnesbyrdene  i  mange  En- 
keltheder saa  afvigende,  at  man  allerede  derigennem  har 
en  Borgen  for,  at  det  udtalte  ikke  er  et  fælles  Indtryk, 
som  Vidnerne  efterhaanden  i  Løbet  af  de  mange  Aar 
efter  Begivenheden  har  faaet  snakket  sig  til.  Det  er  for- 
øvrigt oplyst,  at  der  blandt  de  paagældende  kun  har  be- 
staaet  en  livlig  Forbindelse  og  er  bleven  talt  hyppigt  om 
Affæren  imellem  Jakob  Lange  paa  den  ene  Side  og  Ma- 
dam Kruse  og  Gæstgiver  Sørensen  paa  den  anden  Side, 
det  vil  altsaa  netop  sige  imellem  de  to  Parter,  hvis  For- 
klaringer opviser  de  største  Uoverensstemmelser. 

Alle  er  de  enige  om,  at  Niels  Kjeldsen  ikke  trodsigt 
oppebiede  P'jendens  Komme,  men  ligesom  sine  Kamme- 
rater flygtede,  hvad  Hesten  kunde  løbe,  at  Prøjserne  ind- 
hentede ham,  og  at  han  da  slog  fra  sig. 

Alle  er  de  ogsaa  enige  om,  at  den  Prøjser,  som  dræbte 
Niels  Kjeldsen,  ikke  red  ind  paa  Marken,  om  bag  det  Træ, 
der  dækkede  Danskerens  højre  Side,  og  saaledes  skød  ham 
ned,  men  at  Prøjseren  kom  jagende  hen  ad  Landevejen 
og  da,  just  som  han  indhentede  Niels  Kjeldsen,  i  Farten 
skød  og  ramte  ham  i  Nakken. 

Sluttelig  hævder  de  ligeledes  alle,  at  Niels  Kjeldsen  ikke 
er  bleven  set  saare  eller  dræbe  nogen  af  Fjenderne,  saa 
lidt  som  han  selv  er  set  blive  saaret,  inden  han  faldt. 

Men  medens  alle  Mændene  med  største  Bestemthed 
hævder,  at  Niels  Kjeldsen,  uden  at  Prøjserne  kunde 
standse  ham,  blev  ved  at  galopere  ad  Vejle  til,  under 
stadig  Kamp,  lige  til  han  faldt,  og  at  den  hele  Kamp 
varede  faa  Minuter,  mener  Konen  og  Barnet,  at  Dragonen, 
efter  først  at  være  bleven  indhentet  Nord  for  deres  Hus, 
paa  et  Sted,  der  faktisk  kun  ligger  200  Alen  fra  hvor 
han  faldt,  skulde  have  kæmpet  her  henimod  10  Minuter 

omtrent  paa  samme  Plads,  uden  at  de  dog  er  i  Stand 
til  at  angive  noget  nærmere  om  de  kæmpendes  Stillinger 
og  Bevægelser. 

Det  turde  være  utvivlsomt  hvis  Udsagn  der  har  størst 
Rimelighed,  den  forskrækkede  Kvindes  og  hendes  Barns 
eller  Mændenes,  hvoriblandt  den  unge  Lange  er  den 
eneste,  som  bl.  a.  rigtigt  har  iagttaget  og  husket,  at  der 
efter  Niels  Kjeldsens  Død  indbragtes  endnu  en  Dragon 
som  Fange.  — 

Om  Niels  Kjeldsen  inden  sin  Død  er  bleven  saaret,  kan 
ikke  søges  oplyst  igennem  Vejle  »Infirmerie«s  Journal, 
der  hverken  fandtes  i  Krigsministeriets  Arkiv  eller  blandt 
vedkommende  Læges  Efterladenskaber.  — 

Angaaende  Træerne,  der  skulde  have  tjent  Niels  Kjeldsen 
til  Dækning,  kan  tilsidst,  efter  Amtsvejinspektor  G.  Schmiths 
Oplysninger,  anføres,  at  Vejtræer  paa  Chausséen,  der  løber 
i  Nord  og  Syd,  kun  trives  meget  langsomt  og  besværligt, 
at  Vejen  først  er  anlagt  i  1847,  saa  at  Træerne  i  Februar 
1864  under  alle  Omstændigheder  næppe  har  været  meget 
anselige. 


Straks  det  første  Vidnesbyrd  fra  tysk  Side,  Prøjsernes 
officielle  Rapport,  giver  Egnens  Beboere  Medhold,  for  saa 
vidt  som  den  hævder,  at  Niels  Kjeldsen  har  været  i  Kamp. 

Rapporten  findes  i  den  tyske  store  Generalstabs  Krigs- 
arkiv  og  siger,  at  > .  .  .  en  fjendtlig  Dragonpatrouille  paa 
6 — 7  Mand  blev  meldt  af  Avantgardens  Forspids.  Samme 
blev  straks  forfulgt  og  forst  naaet  af  Avantgardens  Forer, 
Sekondløjtnant  Greu  von  Wartensleben  og  under  ham  Grev 
von  Liitticluni.  Sidstnævnte  skød  en  Dragon,  da  denne  af- 
fyrede sin  Pistol  paa  ham  og  med  sit  Skud  saarede  hans 
Hest  ved  Øret  .  .  .  Den  dræbtes  Hest  saavel  som  de  fangne 
Dragoners  blev  giort  til  Bytte  .  .  . 

Rapporten  beviser  samtidig  uomstødeligt,  at  Niels 
Kjeldsen  ikke  har  dræbt  eller  saaret  nogen  af  sine  Fjender, 

idet  den  intet  indeholder  om  Tab  af  Mennesker  paa 
prøjsisk  Side  (jfr.  i  Modsætning  hertil  Krigsarkivets  Hap- 
port  fra  en  anden  Eskadronschef  om  Avantgardefægtningen 
ved  Nørre  Bjert  d.  18  Februar  1864  med  dens  højst  de- 
taillerede Angivelse  af  Tabene  baade  af  Officeier,  Under- 
officerer, Mandskab  og  Heste).  —  Tillige  kan  bemærkes, 
at  Krigsarkivets  Akter  indeholder  en  Beskrivelse  af  de 
4  den  23.  Febr.  tagne,  alle  vel  beholdne  Heste,  hvoraf 
altsaa  fremgaar,  at  Niels  Kjeldsens  Hest  ikke  (som  ogsaa 
hyppigere  fortalt)  har  været  saaret. 

Ritmesterens  Rapport  maa  være  bleven  til  efter  Melding 
fra  Løjtnant,  Grev  Wartensleben,  der  endnu  lever  (som 
Generalløjtnant),  men  som  overfor  mig  personlig  har  er- 
klæret, at  han  intet  ser  sig  i  Stand  til  at  udtale  angaaende 
Kampens  F'orløb  efter  de  første  Angrebets  Øjeblikke. 
Ganske  overensstemmende  med  Dragon  Korup  udtaler 
han  nemlig,  at  den  første  Dragon  blev  fanget  saa  at  sige 
straks,  og  Løjtnanten  blev  da  alene  tilbage  ved  ham, 
medens  Grev  Liittichau  med  Underofficer  Luders  og  de 
andre  jog  videre  efter  de  flygtende  Dragoner,  hvoriblandt 
den,  de  senere  fortalte  var  bleven  skudt.  Grev  Wartens- 
leben selv  borte  kun  nogle  Skud  og  saa  Folkene  komme 
tilbage  med  Fangerne.  Derpaa  tiltraadtes  Tilbagemarchen 
hurtigst  muligt,  da  man  havde  vovet  sig  altfor  langt  bort 
fra  Eskadronen,  der  holdt  i  Terrænet  omkrig  Viuf,  over 
^U  Mil  borte  derfra,  hvor  Forfølgelsen  endte.  [Der  fandtes 
da  ogsaa  i  den  tyske  Generalstabs  Krigsarkiv  en  Avant- 
gardebefaling fra  Dagen  efter,  d.  29.  Februar,  søm  paa- 
byder >;at  Patrouillerne  fra  Kavallerifeltvagterne  ikke  maa 
gaa  over  Vs  Mil  frem  forbi  de  ydre  Vedetter  ,  noget,  som 
formentlig  meget  vel  kan  være  motiveret  af  Begiven- 
hederne fra  Dagen  forud.] 

Grev  Wartensleben  mindes  ikke,  at  der  under  Tilbage- 
toget eller  senere  var  talt  noget  særligt  om  denne  Dragon 
og  hans  Død,  men  havde  altid  tænkt  sig,  at  der  havde 
fundet   en   lille   Kamp   Sted,    frem   øg  tilbage,  indtil   saa 

Dragonen  var  falden.  Paa  min  Angivelse  af,  at  det  var  Grev 
Liittichau,  som  havde  skudt  Dragonen,  udtalte  Generalen, 
at  det  huskede  han  som  sagt  ikke  noget  om,  men  det  var 
meget  muligt,  for  han  erindrede,  at  »Liittichau  red  om 
med  en  Revolver  og  ikke  havde  Sablen  trukket«. 

Blandt  Krigsarkivets  Akter  for  Gardehusarregimentet  i 
1864  lykkedes  det  mig  imidlertid  i  et  Hefte  med  Paaskrift 
»Vedrorende  forskellige  Anliggender«  at  finde  to  ret  ud- 
førlige Beretninger  om  hele  Affæren.  De  er,  efter  den 
egentlige  Rapports  Indsendelse,  afgivne  til  vedkommende 
Ritmester  af  Fændrik  (irev  Liittichau  og  af  en  Under- 
officer Liiders. 

Grev  Liittichau  skriver  (i  Kolding  d.  7.  Marts  1864): 

Den  28.  T.  M.  blev  der  paa  C.hausséen  mod  Vejle  af  3  Delinger  af 
1.  Eskadron  foretaget  en  Rekognoscering,  ved  hvilken  Lejlighed  jeg 
førte  Avantgarden.  Foran  Landsbyen  Viuf  saa  jeg  fra  temlig  lang 
Afstand  en  fjendtlig  Dragonpatrouille  —  O  Heste  stærk  —  som  holdt 
stille.  Den  fjernede  sig  hurtigst  muligt,  da  den  blev  os  var. 

Sammen  med  Sekondløjtnant  Grev  von  Wartensleben,  der  var 
kommen  til,  og  med  Underofficer  Liiders  og  3  Husarer  blev  For- 
følgelsen optaget,  og  traf  vi  paa  den  anden  Side  af  den  bag  ved  Viuf 
i  en  Afstand  af  omtrent  '  4  Mil  liggende  Skov  paa  den  omtalte  Pa- 
trouille,  af  hvilke  nogle  var  afsiddede.  Kn  af  Patrouillen  kunde  ikke 
komme  hurtigt  nok  af  Sted  med  sin  Hest,  da  jeg  red  løs  paa  ham 
og  han  paa  min  Opfordring  nedlagde  Vaabnene  og  blev  taget  til 
Fange  af  Sekondløjtnant  Grev  v.  Wartensleben. 

Imidlertid  var  Underofficer  Liiders  og  de  øvrige  3  Husarer  fulgt 
efter  de  bortilende  danske  Dragoner,  og  da  jeg  mente,  at  der  ogsaa 
dér  kunde  være  noget  at  gøre  for  mig,  jog  jeg  fremad;  her  traf  jeg 
Underofficer  Luders  og  1  Husar  i  Fægtning  med  en  Dragon,  hvem 
det  var  lykkedes  at  bibringe  Underofficer  Liiders  et  Hug  med  flad 
Klinge  paa  den  højre  Haand,  hvorved  Underofficeren  blev  forbi- 
gaaende  ukampdygtig.  Da  Dragonen  ikke  vilde  høre  paa  min  Op- 
fordring til  at  overgive  sig,  skød  jeg  ham  en  Kugle  gennem  Hovedet. 

Idet  jeg  nu  saa  mig  om  længere  frem  ad  Vejen,  opdagede  jeg  en 
Dragon,  der  søgte  at  frelse  sig  ved  Flugt;  jeg  ilede  efter  ham,  skød 
to  Gange  paa  ham,  og  da  han  mente  sig  truffet,  holdt  han  stille,  og 
jeg  bragte  ham  tilbage  som  Fange.« 

Underofficer  Liiders'  Beretning  er  sammenheftet  med 
Grev  Liittichaus,  men  udateret  og  synes  efter  Efterskriften 

at  dømme  at  være  afgiven  tidligere,  næsten  umiddelbart 
efter  Affæren. 

Heri  hedder  det  —  i  et  grammatikalsk  og  ortografisk 
lige  uregelmæssigt  tysk  —  at  Liiders  af  Pxitmesteren  jo 
»havde  faaet  Ordre  til  med  3  Husarer  at  gaa  frem  til  For- 
stærkning af  Underofficerstruppen«  og  derpaa  med  sine 
Folk  havde  taget  Del  i  Sammenstødet  og 

>vi  tog  da  2  Mand  til  Fange,  skød  den  tredje,  der  ikke  vilde  tage 
mod  Pardon,  i  Armen  og  kom  i  Fægtning  med  den  fjerde,  hvor  jeg 
da  slog  ham  Hjelmen  igennem  foran,  men  han  gav  mig  et  Flug  paa 
den  højre  Haand  og  et  i  den  højre  Skulder,  men  som  begge  to  ikke 
er  trængt  igennem,  og  Dragonen  fik  et  Skud  bagfra  gennem  ttovedet 
og  stj'rtede  saa  af  Hesten. < 

Efterskriften  lyder  i  Originalsproget  og  med  den  origi- 
ginale  Retskrivning:  Ich  kome  wegen  meine  Schulter 
morgen  nach  Flensburg  ins  Latzareth  [det  skal  straks  be- 
mærkes, at  Underofficer  Liiders  /A7ve  kom  paa  noget  La- 
zareth  i  Anledning  af  de  Hug,  Niels  Kjeldsen  saaledes 
havde  givet  ham.  I  Gardehusarregimentets  Krigs-Stam- 
liste  for  18b4  staar  han  kun  anført  som  syg  og  behandlet 
for  Katarrh  paa  Lazarettet  i  Kolding  fra  5.  til  7.  JNIarts]. 

Disse  Fremstillingers  Indhold  er  nu  i  alt  væsentligt 
bleven  bekræftet  af  den  eneste  af  de  i  Affæren  deltagende 
menige  Husarer,  som  det  har  været  mig  muligt  at  faa  op- 
sporet og  erholde  et  Vidnesbyrd  fra,  den  nuværende 
60-aarige,  tidligere  Gaardejer  Peter,  Letschin  i  Oderbruch. 

Den  gamle  Husar  fortæller,  at  han  ei'ter  Befaling  fulgte 
Grev  Wartensleben  d.  28.  Februar,  deltog  i  den  første 
Forfølgelse  af  Dragonerne  og  derpaa  ligeledes  var  med,  da 
Projserne  attakerede  Patrouillen  Nord  for  Blaakjærskov. 
Af  Danskerne,  der  alle  sogte  at  undkomme,  overgav  de 
to  sidste  sig  hurtigt, 

den  tredje  vilde  ikke  give  sig,  men  huggede  om  sig;  der  blev  raabt 
til  ham,  at  han  skulde  tage  mod  Pardon,  men  han  raabte:  ingen 
Pardon,  da  faldt  et  Skud  fra  vore  Folk,  og,  skudt  gennem  Hovedet 
bagfra,  faldt  han  forover  død  af  Hesten. 

Nu  g,jorde  de  fleste  af  os  Holdt,  ti  deres  Heste  kunde  ikke  mere; 

omtrent  30  Skridt  foran  os  red  der  endnu  en  Dragon,  og  vor  Fæn- 
drik sagde:  Lad  os  tage  ham  med!  Han  red  en  engelsk  Hingst,  som 
endnu  kunde  holde  ud.  Da  Fændriken  endnu  var  15  Skridt  fra  Dra- 
gonen, skød  han  med  sin  Revolver  efter  ham,  jeg  red  forbi  og  greb 
Dragonen  ved  Kappekraven,  og  han  overgav  sig  straks  uden  at  sætte 
sig  til  Modværge. 

Nu  holdt  vi  os  ikke  længere  op,  men  skj^ndte  os  at  komme  til- 
bage. Under  Vejs  klagede  min  Fange  over  Smerter  i  Skulderen,  der 
skulde  hidrøre  fra  et  Skud.  Men  da  vi  var  kommen  et  Stykke  til- 
bage, blev  der  gjort  Holdt  og  han  blev  undersøgt,  og  det  viste  sig 
til  al  Lykke,  at  der  ikke  var  noget  Saar,  og  nu  var  han  beroliget  .  .« 

Paa  særlige  til  Peter  rettede  Sporgsmaal  har  denne 
yderligere  oplyst,  at  han  »ikke  selv  var  med  til  at  tage 
nogen  af  de  andre  danske  Dragoner  til  Fange«,  men  at 
»den  anden  hlev  taget  kort  før  den  tredjes  Død.«  Den 
Dragon,  som  værgede  sig  »red  kæmpende  tilbage  til  Vejle, 
indtil  han  blev  skudt  ...  og  paa  den  højre  Side  af  Chaus- 
séen,  hvorved  han  til  højre  var  dækket  af  Grøften,  saa  at 
han  kun  kunde  angribes  fra  venstre.«  —  Peter,  der  iøvrigt 
»ikke  personlig  har  kæmpet  med  ham  har  »kun  set,  at 
han  værgede  sig  med  Sabel«  og  har  »ikke  bemærket,  at 
han  førte  Sablen  med  venstre  Haand«,  han  husker  ikke 
hvor  mange,  der  sloges  med  den  senere  faldne,  men  mener, 
at  Dragonens  Kamp  varede  »nogle  Minuter«,  og  at  Prøj- 
serne alt  i  alt  var  »omtrent  8 — 10  Mand«.  Skudet,  der 
dræbte  Niels  Kjeldsen,  faldt  kort  bag  ved  Peter,  medens 
han  allerede  paa  Chausséen  satte  efter  den  fjerde  Dragon. 
Det  maa  efter  hans  Skøn  være  afgivet  paa  en  kort  Af- 
stand, af  maaske  8  Skridt.  Endnu  den  Dag  i  Dag  véd 
Peter  ikke,  hvem  det  var,  som  afgav  Skudet.  — 

Men  selve  Niels  Kjeldsens  Banemand  lever  endnu. 

Og  med  denne  Oplysning  bør  man  for  nogle  Øjeblikke 
lade  Spørgsmaalet  om  Niels  Kjeldsens  Kamp  og  Dod  ligge 
for  at  se  lidt  nærmere  paa  vor  danske  Overleverings 
anden  Handling,  den  hvori  Drabsmanden  straffes. 

Grev  Gustav  von  Ltittichau  er  født  d.  5.  September 
1844  (i  Lucien  i  Kongeriget  Polen),  var  altsaa  d.  28.  Februar 

1864  knap  19\  2  Aar  gammel.  Efter  i  Maj  1863  at  være  af- 
gaaet  fra  Kadetkorpset  til  Gardehusarregimentet,  blev  han 
i  September  Maaned  s.  A.  Portépéefændrik  derved.  To 
Uger  efter  Patrouillesammenstødet  ved  Viuf  fdv  han  den 
14.  Marts  1864  sin  Udnævnelse  til  Sekondløjtnant  og  har 
senere  gjort  Felttogene  1866  og  1870  med.  Nu  lever  Grev 
Ltittichau  som  afgaaet  Ritmester  og  Riddergodsbesidder  i 
Warschau. 

Alene  disse  Kendsgerninger  reducerer  altsaa  hele  den 
anden  Del  af  Fortællingen  om  Niels  Kjeldsen  og  hans 
Drabsmand  til  ren  og  skær  Fabel. 

Ikke  blot  udnævntes  Grev  Liittichau  efter  Affæren  til 
Løjtnant,  men  i  den  tyske  Generalstabs  Krigsarkiv  lindes 
2  af  Regimentskommandøren  underskrevne  Dekorations- 
indstillinger,  en  af  23.  Juni  og  en  af  8.  August  1864,  i 
hvilke  Grev  Liittichau,  udtrykkelig  begrundet  paa  hans 
Holdning  d.  28.  Februar,  indstilles  til  henholdsvis  det 
prøjsiske  militære  Ærestegn  af  2.  Klasse  og  den  østrigske 
store  Tapperhedsmedaille  i  Sølv.  Og  Grev  Liittichau  er- 
holdt virkelig  ogsaa  begge  disse  Dekorationer,  hvad  der 
fremgaar  af  daværende  Major  i  Gardehusarregimentet 
H.  V.  MeijerinclxS  Das  Kgl.  Preuss.  Garde-Husaren-Regi- 
ment 1811—1869  (Potsdam  1869),  som  S.  124  indeholder 
en  Fortegnelse  over  de  i  Regimentet  i  Anledning  af  Krigen 
1864  dekorerede.  I  samme  Værk  omtales  (S.  94),  at  der 
allerede  d.  3.  Marts  1864  ved  Landsbyen  Vonsild  (c.  V2  Mil 
Syd  for  Kolding)  fandt  en  højtidelig  Parade  Sted  for  Kron- 
prinsen af  Prøjsen  og  Feltmarskalk  v.  Wrangel,  ved  hvil- 
ken Lejlighed  der  af  Kronprinsen  uddeltes  Dekorationer, 
og  desuden  adskillige,  blandt  andre  Portépéefændrik  Grev 
Liittichau  og  Underofficer  Luders,  blev  kaldt  frem  for 
Fronten  og  fik  »Belobigungen«.  — 

Uimodsigeligere  har  vel  næppe  noget  Rygte  kunnet  gen- 
drives af  rene,  klare  Kendsgerninger  end  dette  om  den 
fra  Officersmessen  for  sin  Fejghed  bortviste  og  senere  af 
Regimentet  udstødte  Fændrik. 

Ja,  paa  selve  den  Aften,  da  Regimentskommandoren 
skulde  have  udtalt  Fordøm melsesdonimen  over  den  unge 
Mand,  er  det  oplyst,  at  Kong  Wilhelms  to  Brødre,  Karl 
og  Alhrecht,  kom  til  Kolding,  og  at  Grev  Liittichau  nød 
den  særlige  .Ere  i  Anledning  af  sin  Deltagelse  i  Patrouille- 
fægtningen  at  l)live  forestillet  for  Prinserne  for  at  allægge 
mundtlig  Beretning  til  dem. 

Det  eneste  tilsyneladende  positive  Dokument  til  Støtte 
for  hele  den  overleverede  Fortælling  om  Niels  Kjeldsen 
og  hans  Drabsmand,  daværende  Løjtnant  Fr.  Bajers  Brev 
af  3.  Marts  1864,  falder  hermed  sammen  til  at  være  Ud- 
tryk for  en  af  de  ikke  ualmindelige  Misforstaaelser  af 
Samtaler,  der  ogsaa  kan  hænde  selv  paalidelige  og  intel- 
ligente Folk.  — 

Den  7.  Marts,  da  Grev  Liittichau  til  sin  Ritmester  skrev 
den  ovenfor  citerede  Beretning,  var  Regimentets  sidste  Dag 
i  Kolding;  næste  Morgen  Kl.  SVa  afmarcherede  det  i  Mulm 
og  Mørke  mod  Fredericia  for  i  Løbet  af  Dagen  at  tage  Del 
i  Fægtningen  ved  Heise  Kro  og  Gudsø. 

Men  der  er  en  stærk  Mulighed  for,  at  Grev  Liittichau 
allerede  fra  d.  4.  Marts  har  været  usynlig  for  Koldingen- 
serne, der  ganske  naturligt  har  ])idt  Mærke  i  det  pur 
unge  Menneske,  som  faktisk  havde  skudt  Niels  Kjeldsen. 

I  Regimentets  Krigs-Stamliste  for  1864  (som  findes  ved 
Gardehusarregimentet  i  Potsdam),  har  jeg  nemlig  iblandt 
Oplysningerne  for  Grev  Liittichaus  Vedkommende  truffet 
anført,  at  han  den  4.  Marts  forvred  sin  Fod  og  blev 
behandlet  derfor  i  sit  Kvarter.  Han  staar  ikke,  i  Modsæt- 
ning til  andre  af  hans  Eskadron,  o])fort  som  Deltager  i 
Fægtningen  d.  8.  Marts,  og  det  er  rimeligt,  at  han  endnu 
ikke  har  været  fuldt  tjenstdygtig,  da  han  forlod  Kolding 
d.  8.  Marts. 

Heraf  har  —  jeg  kunde  fristes  til  at  sige  utvivlsomt  — 
Rygtet  dannet  sig. 

Harmen  over,  at  Fændriken  havde  dræbt  Niels  Kjeld- 
sen, var  stor  blandt  Byens  Borgere  .  .  .  den  3.  Marts,  faa 


49 

Dage  efter  Begivenheden,  har  den  unge  ^hind  for  sidste 
Gang  spist  til  Middag  i  Officersmessen  paa  Hotellet  .  .  . 
dette  er  sket,  efter  at  der  om  Formiddagen  har  været 
afholdt  en  festlig  Parade,  hvor  Koldingenserne,  uden 
selv  at  have  set  noget,  fra  Vonsild  havde  hørt  Tale  om, 
at  der  var  hleven  uddelt  Hæderstegn  og  udtalt  Aner- 
kendelse til  dem,  der  var  fundet  værdige  til  Belønning, 
og  hvor  det  netop  derfor  maatte  ligge  et  almindeligt 
Ræsonnement  nær  at  antage,  at  i  hvert  Fald  Tanken 
—  om  end  endnu  ikke  Talen  —  var  hleven  fort  ind 
paa  dem,  der  kunde  have  fortjent  det  modsatte  .  .  .  senere 
er  Fændriken  hleven  ganske  savnet  af  Hotelværten  og 
hans  danske  Betjening  .  .  .  han  er  heller  ikke  af  Borgerne 
hleven  set  under  tjenstlige  Forretninger  som  de  andre 
Officerer  .  .  . 

Der  er,  endogsaa  i  den  dy])este  Fred,  opstaaet  de 
allerbedst  troede  Rygter  paa  langt  ringere  Grundlag  end 
det  her  foreliggende. 


Den  mest  haandgrihelige  og  uomstødelige  Kendsgerning 
i  den  officielle  prøjsiske  Rapport  er,  at  Grev  Liittichaus 
Hest  havde  faaet  et  Skudsaar  ved  Øret.  Dette  har  Ritme- 
steren selv  set,  og  saadant  tages  der  ikke  fejl  af. 

Da  jeg  havde  faaet  opgivet  Grev  Liittichaus  Adresse  og, 
uden  at  meddele  noget  om,  hvad  der  allerede  var  mig 
bekendt  i  Sagen,  bad  ham  sende  mig  en  Beretning,  spurgte 
jeg  kun  om  dette  ene:  Beskaffenheden  af  det  Saar,  hans 
Hest  under  Sammenstødet  havde  faaet,  og  hvorledes  den 
havde  faaet  det. 

Herpaa  modtog  jeg  følgende  Redegørelse  fra  Grev 
Liittichau : 

.  .  .  Jeg  førte  som  Portépéefændrik  Avantgardetroppen  i  den  fra 
Vejle  den  -^s  1864  befalede  I^ekognoscering.  —  Efter  en  længere 
Marsch  meldte  Forspidsen,  at  der  var  en  ret  stærk,  fjendtlig  Kava- 
leripatrouille  i  Sigte;  dette  blev  meldt  det  efterfølgende  Regiment, 

hvorpaa  dette,  da  jeg  kun  var  19  Aar  gammel,  fremsendte  den  da- 
værende Sekondløjtnant,  nu  Generalløjtnant,  GrevvonWartensleben. 
—  Vi  red  nu  med  forstærket  Forspids,  (3  Mand  mod  ellers  3,  gennem 
en  foran  os  liggende  Skov,  gennem  hvilken  de  fjendtlige  Ryttere 
imidlertid  havde  trukket  sig  tilbage. 

Da  vi  var  ankomne  til  den  modsatte  Rand  af  Skoven,  saa  vi  foran 
den  første  Gaard  paa  venstre  Side  af  Vejen  en  Gruppe  danske  Dra- 
gonheste, som  blev  holdt  af  en  Dragon.  —  Med  Hurra!  gik  det  nu 
fremad,  alt  hvad  Hestene  kunde  løbe.  Men  inden  vi  var  komne  ind 
paa  Dragonerne,  lykkedes  det  dem  at  sidde  op  og  jage  af  Sted,  med 
Undtagelse  af  en,  hvis  Hest  ikke  vilde  af  Stedet.  Da  min  Hest  var 
den  hurtigste,  naaede  jeg  ham  først  og  opfordrede  ham  til  at  over- 
give sig,  hvad  han  ogsaa  fornuftigvis  gjorde;  i  dette  Øjeblik  kom 
ogsaa  Grev  Wartensleben  til  og  blev  tilbage  hos  den  fangne,  idet 
han  opgav  at  forfølge  de  øvrige,  da  hans  Hest  var  syg.  —  Jeg  red 
straks  efter  de  andre  flygtende  Dragoner  og  traf  paa  en  Dragon 
alene,  der  havde  gjort  Underofficer  Luders  af  Gardehusarregimen- 
tet ukampdygtig  ved  et  Hug  med  den  flade  Klinge  over  Haanden, 
en  anden  Husar  var  indviklet  i  resultatløst  Haandgemæng  med  ham, 
desværre  kan  jeg  ikke  erindre  hans  Navn;  jeg  opfordrede  samme 
til  at  blive  tilbage,  for  at  han  ikke  af  Vanvare  skulde  blive  saaret 
af  mig,  da  jeg  vilde  føre  Kampen  med  Revolver,  eftersom  det  blanke 
Vaabenvar  uden  Virkning  og  ikke  bed  paa  den  tykke  Kappekrave.  Jeg 
opfordrede  Danskeren  til  at  overgive  sig,  ellers  vilde  jeg  skyde;  som 
Svar  skød  han  paa  en  Afstand  af  ca.  6  Skridt  sin  Karabin  af  paa 
mig,  næsten  samtidigt  affyrede  jeg  min  Revolver,  men  traf  ikke 
Dragonen;  — jeg  bemærker  hertil,  at  dette  altsammen  foregik  under 
Hestenes  fulde  Løb,  hvor  der  ikke  kunde  være  tale  om  noget  regel- 
ret Sigte.  Jeg  troede,  at  jeg  havde  skudt  for  højt,  drev  min  Hest  igen 
ind  mod  den  fjendtlige  Rytter  og  sigtede,  saa  godt  det  lod  sig  gøre, 
lavere,  mod  Hoftepartiet,  idet  jeg  parerede  min  Hest,  da  jeg  tryk- 
kede af;  efter  Skuddet  faldt  Dragonen  uden  en  Lyd,  hovedkulds  fra 
Hesten  ned  i  Grøften.  Jeg  overlod  det  til  Husaren,  der  fulgte  efter, 
at  indfange  Hesten  og  aftage  den  faldne  hans  Vaaben,  fordi  jeg  i 
ringe  Afstand  foran  mig  saa  endnu  en  Dragon  ride  og  som  jeg  nu 
gav  mig  til  at  forfølge.  Takket  være  min  hurtige  Hest  naaede  jeg 
ham  snart.  Jeg  skød  og  havde  det  Held  at  kontusionere  ham  ved  et 
i  Øjeblikket  smertefuldt,  men  ganske  ufarligt  Strejf-  eller  Ricochet- 
skud,  hvorpaa  han  overgav  sig,  og  jeg  bragte  ham  tilbage  til  den 
første  Fange,  idet  jeg  opgav  en  videre  Forfølgelse,  fordi  Afstanden 
imidlertid  var  bleven  for  stor.  Senere  opdagede  jeg,  at  min  Hest 
mistede  nogle  Draaber  Rlod  oppe  ved  Hovedet,  uden  at  jeg  dog 
under  Ridtet  kunde  opdage  Aarsagen. 

I  Kolding  lod  jeg  Hesten  undersøge  af  Dyrlægen,  som  under  dens 
Hud  fandt  min  egen  første,  ubehændigt  afgivne.  Kugle,  hvorfor  jeg 
ogsaa  altid  har  gjort  mig  Umage  for  at  glide  hen  over  dette  Punkt; 
men  da  De,  Hr.  Professor,  har  spurgt  direkte  derom,  har  jeg  des- 
værre været  nødt  til  at  betegne  min  Hests  Saarved  dets  rette  Værd. 
Jeg  tror  kun  at  kunne  forklare  mig  min  Ubehændighed  derved,  at 
da  den  fjendtlige  Dragon  affyrede  sin  Karabin  i  saa  umiddelbar 
Nærhed  af  mig,  har  min  Hest  vel  gjort  en  Bevægelse  til  Siden  med 
Hovedet,  eller  jeg  er  faret  sammen;  ellers  vilde  denne  Ubehændig- 
hed fra  min  Side  være  mig  uforklarlig. 

Den  28.  Februar  samme  Aar  om  Aftenen  ankom  de  kongelig  prøj- 
siske Prinser  Karl  og  Albrecht,  Hans  Majestæt  Kong  Wilhelms 
Brødre,  til  Kolding,  og  blev  den  høje  Ære  mig  til  Del  at  aflægge 
personlig  Beretning  til  Højstsamme  .  .  . 

I  senere  Skrivelser  har  Grev  Liittichaii  efter  mine  Spørgs- 
maal  suppleret  sine  Udsagn  med,  at  den  faldne  Dragon 
red  i  den  (fra  Kolding)  højre  Side  af  Chausséen,  Husaren 
til  højre  bag  ham,  Li'ittichau  selv  til  venstre,  og  at  Niels 
Kjeldsen  slog  om  sig  med  Sablen  i  højre  Haand.  Dragonen 
har  altsaa  ladet  Sablen  synke  i  Sabelkvastremmen,  da  han 
greb  til  (sikkert  ikke  Karabinen),  men  den  Pistol,  hvormed 
han,  efter  Opgivelse  af  Saint  Aubain,  var  bevæbnet,  og  fyrede 
ud  til  venstre  efter  Liittichau,  som,  efter  hvad  han  yder- 
ligere oplyser,  var  saa  nær,  at  han  saa  Ildglimtet.  —  Med 
sin  sekslobige  Lefaucheux-Revolver,  som  Grev  Liittichau 
ikke  tidligere  havde  benyttet  under  Felttoget,  mener  han 
kun  at  have  skudt  4  Skud,  2  paa  Niels  Kjeldsen  og  lige- 
ledes 2  paa  Holsted.  Om  Hol.sted  fortæller  Grev  Liittichau, 
at  Dragonen  efter  det  andet  Skud 

gav  et  højt  Skrig  fra  sig  og  parerede  sin  Hest;  i  det  Øjeblik  kan 
Husar  Peter  være  reden  forbi  mig,  da  jeg,  for  at  afgive  mit  Skud, 
parerede  min  Hest  noget.  Den  sidst,  altsaa  tredje,  fangne  Dragon 
havde  sin  Karabin  halvt  afspændt,  og  da  han  blev  afvæbnet,  sendte 
jeg  den  deri  indeholdte  Kugle  efter  de  endnu  flygtende  Dragoner, 
der  var  saa  langt  borte,  at  de  ikke  mere  kunde  indhentes.  Da  den 
tredje  Fange  gav  sig  for  Smerter,  blev  han  undersøgt,  og  det  viste 
sig  ved  Afklædningen,  at  Kuglen  kun  var  trængt  ind  til  en  tyk,  ulden 
eller  halvulden,  strikket  Trøje,  som  var  bleven  svedet  og  havde  en 
brun  Plet  af  Kuglen.  Efter  at  Fangen  nu  var  bleven  klar  over,  at 

han  ikke  havde  noget  at  frygte  for  Sundhed,  Liv  og  Lemmer,  tog 
han  tappert  til  sig  af  de  Styrkedrikke,  der  blev  budt  ham  og  som 
heller  ikke  forfejlede  deres  Virkning,  Hvad  den  faldne  Dragons  Af- 
stamning angaar,  sagde  den  tredje  Dragon,  saa  vidt  jeg  erindrer,  at 
han  var  fra  Slesvig  og  en  Gaardmandssøn,  der  først  var  indkaldt 
6  Uger  iforvejen.« 

Det  maa  erindres,  at  alle  de.  den  28.  Februar  fangne  Dra- 
goner havde  lært  i  Itzehoe  og  derfor  kunde  gore  sig  nogen- 
lunde forstaaelig  paa  tysk;  iovrigt  har  Grev  Liittichau  for 
saa  vidt  husket  fejl,  som  Niels  Kjeldsen  jo  var  fra  Nord- 
jylland, men  han  var  rigtigt  nok  en  Gaardmandssøn 
og  forst  indkaldt  i  Januar  Maaned.  —  Sluttelig  mener 
Greven  at  mindes,  at  der,  omtrent  samtidig  med,  at  Niels 
Kjeldsen  faldt,  af  Husarerne  blev  fangen  en  anden  Dragon 
[altsaa  Espe]  i  den  venstre  Side  af  Vejen,  og  han  angiver 
Prøjsernes  Antal  ved  Lejligheden  til  de  6,  der  var  redet 
igennem  Skoven  sammen,  forøget  med  den  senere,  Nord 
for  Skoven,  tilkomne  Underofficerspatrouille,  hvis  Styrke 
ikke  erindres.  — 

Enhver  maa  indrømme,  at  Grev  Liittichaus  Redegø- 
relse for  Begivenhedernes  Gang  gør  et  baade  klart,  vel 
erindret  og  sandsynligt  Indtryk. 

Grevens  uforbeholdne  Tilstaaelse  af,  at  han  selv,  og 
ikke  Niels  Kjeldsen,  havde  saaret  hans  Hest,  vidner 
3'derligere  fordelagtigt  om  hans  samvittighedsfulde  Op- 
fattelse af  sin  Pligt  som  Vidne.  Og  man  forstaar  og 
bærer  over  med,  at  det  nittenaarige  unge  Menneske  i 
sin  Tid  vel  ikke  positivt  sagde,  at  Danskeren  havde 
saaret  hans  Hest,  men  tav  stille,  naar  de  andre  som 
noget  selvfølgeligt  gik  ud  fra,  at  Saaret  kun  kunde  have 
hidrørt  fra  Fjenden.  — 

Grev  Liittichaus  Udsagn  stemmer  da  ogsaa,  som  det 
vil  ses,  i  alt  væsentligt,  ikke  blot  med  de  andre  tyske 
Militæres,  men  med  de  civile  danske  Øjenvidners  For- 
klaringer. 

Kun    i)aa   et    Punkt   staar  (ireven   alene.   Det   er  med 

sin  Paastand  om,  at  den  danske  Dragon,  paa  hans  Til- 
raab  om  at  overgive  sig,  ellers  skød  han!  affyrede  sin 
Pistol  imod  ham,  hvad  der  formentlig  var  en  medvir- 
kende Aarsag  til,  at  Liittichau  ikke  ramte  straks,  men 
først  i  sit  umiddelbart  derefter  afgivne  andet  Skud. 

Husar  Peter  har  ikke  set  dette  Optrin  i  Kampen, 
af  (den  nu  afdøde)  Underofficer  Liiders'  Beretning  lader 
intet  sig  oplyse  herom,  og  alle  de  civile  Vidner  hævder 
bestemt,  at  Niels  Kjeldsen  ikke  skød,  og  at  Grev  Liittichau 
kun  skød  det  ene  Skud,  lige  op  ad  Dragonen. 

Det  lader  sig  imidlertid  ikke  nægte,  at  Vidnesbyrd 
afgivne  angaaende  Enkeltheder  i  eii/  kun  Sekunder  va- 
rende Episode  af  en  Rytterkamp,  hvor  liere  Mænd  og 
Heste  tumler  sig  i  umiddelbar  Nærhed  af  hinanden, 
ikke  har  stort  paa  sig,  naar  de  skyldes  Personer,  som 
dog  altid  har  set  Begivenheden  paa  en  ikke  helt  ube- 
tydelig Afstand.  Og  enkelte  civile  Vidners  Betragtninger 
om  det  umulige  i,  at  Niels  Kjeldsen  under  sin  Sabel- 
kamp kunde  have  skiftet  Vaaben  og  grebet  Pistolen  i 
dens  Hylster  til  højre,  beror  paa  en  mangelfuld  Ind- 
sigt i  Ryttervaabens  Teknik.  Niels  Kjeldsen  kan  ud- 
mærket godt  have  besvaret  Fændrikens  Opfordring  til 
at  give  sig  med  et  Skud. 

Derimod  optræder  det  sidste  Vidne,  daværende  Un- 
derofficer Kaspar,  aldeles  bestemt  imod  sin  Fændrik, 
ikke  blot  hvad  angaar  en  Enkelthed  som  Niels  Kjeld- 
sens Skud,  men  i  Henseende  til  hele  Grev  Llittichaus 
Fremstilling  af  Dragonens  Kamp. 

Og  Kaspar  kommer  samtidig  til  med  sine  Udsagn  at 
staa  imod  baade  Liittichau,  Liiders,  Peter  og  samtlige 
civile  Vidner,  idet  han  i)aastaar,  at  der  overhovedet  slet 
ingen  Kamp  har  fundet  Sted. 

Den  nuværende  afskedigede  Vagtmester  Kas])ar,  som  i 
sit  Hjem  i  Nowawes  ved  Potsdam  har  afgivet  Forkla- 
ring til  mig  personlig,  er  den  Underofficer,  der  med  en 
Patrouille    —    hvis    Stvrke    han   angiver  til    7    Mand  — 

stødte  til,  efter  at  Wartensleben  og  Liittichaii  med  de 
andre  Husarer  var  gaaet  igennem  Blaakjær  Skov.  Det 
ei'  denne  over  Markerne  langs  med  Skoven  kommende 
Patrouille,  som  har  givet  Anledning  til  Korporalens  Op- 
fattelse af,  at  Forfølgerne  var  gaaet  uden  om  Skoven 
og  —  i  en  Styrke  af  40  Mand  —  gik  løs  paa  vor  Pa- 
trouille. 

Den  nu  63aarige,  noget  nedbrudte,  men  dog  aands- 
friske  Vagtmester  Kaspar  paastaar,  at  han,  efter  sit 
Ridt  med  sine  7  Mand  over  Markerne  —  vist  nok  Vest 
for  Skoven  —  naaede  ind  paa  Chausséen,  hvor  Forføl- 
gelsen var  i  Gang.  Kaspar  saå  et  Par  danske  Dragoner 
blive  fangne,  saaledes,  at  de,  da  deres  Heste  ikke  kunde 
mere,  dukkede  sig«  og  lod  sig  tage,  men  en  Dragon 
blev  ved  at  ride  af  Sted  imod  Vejle  »wie  der  Teufel«, 
indtil  han  under  Flugten  paa  ganske  faa  Skridts  Af- 
stand blev  ramt  i  Nakken  af  en  Kugle  og  faldt  død  af 
Hesten  uden  saa  meget  som  at  have  haft  Sablen  trukket 
eller  paa  anden  Maadc  værget  sig.  Kaspar  og  hans  Folk 
red  dengang  henad  Chausséen  Forfølgelsen  med  af  alle 
Kræfter,  men  uden  endnu  at  have  indhentet  dem,  der 
var  Dragonen  nærmest.  —  Efter  at  Dragonen  var  faldet, 
standsede  Forfølgelsen,  da  man  var  kommen  den  danske 
Stilling  alt  for  nær,  helt  op  til  en  Milepæl,  hvorfra  man 
kunde  se  en  eller  flere  store  Vindmøller  i  Vejle  [har 
været  Højens  Mølle,  der  ses  tydeligt  fra  Bakken  lige 
Nord  for,  hvor  Niels  Kjeldsen  faldt]. 

Den  prøjsiske  Vagtmester  Kaspar  er  altsaa  med  Hen- 
syn til  Niels  Kjeldsen  ganske  enig  med  Danskeren  Espe.  — 

Overfor  samtlige  danske  civile  Øjenvidners,  Liittichaus, 
Liiders'  og  Peters  Vidnesbyrd  kan  der  imidlertid  ikke  i 
Vagtmester  Kaspars  og  Espes  Forklaringer  ses  andet  og 
mere  end  det  ingenlunde  usandsynlige,  at  begge  disse 
to  Vidner  faktisk  kun  har  modtaget  Indtrykket  af  og 
beholdt  Erindringen  om  netop  det  sidste  afgørende  Øje- 
blik, da  Niels  Kjeldsen,  efter  selv  at  have  skudt,  endnu 

med  Sabelkvastremmeii  om  Haandleddet,   har  faaet  det 
dodbringende  Skud  og  fakler  af  Hesten. 

Espe  har  under  Fhigten,  som  han  selv  indrømmer  det, 
været  stærkt  nervøst  optaget  af  at  undslippe  fra  den 
Overmagt,  som  han  i  sine  Opgivelser  vurderer  saa  over- 
ordentlig meget  højere  end  den  i  Virkeligheden  var,  til 
150  Mand  imod  Virkelighedens  6  Stykker  plus  Kaspars 
Trop.  Indtrykket  af  Niels  Kjeldsen,  der,  uden  svungen  Sabel, 
i  et  Sekund,  hvor  fra  Espes  lagttagelsespunkt  netop  ingen 
Fjende  har  været  i  Niels  Kjeldsens  allernærmeste  Nær- 
hed, styrter  af  Hesten,  har  været  det,  der  har  brændt  sig 
fast  i  Erindringen  hos  Manden,  for  hvis  vedkommende 
muligvis  netop  dengang  Forfølgelsen  har  været  endt. 
Afvæbningen  sket,  og  det  første  Pust  er  bleven  taget. 

Og  hvad  Kaspar  angaar,  saa  kan  Enkelthederne  i 
Forfølgelsen  af  Niels  Kjeldsen  meget  vel  have  unddraget 
sig  hans  Iagttagelse,  da  han  til  at  begynde  med  maa 
have  været  ret  optagen  af  det  ingenlunde  lette  og  ufar- 
lige, forcerede  Ridt  tværs  over  Markerne  og  bagefter 
særdeles  godt  først  kan  være  naaet  frem  og  kommen  til 
at  se  Niels  Kjeldsen  just  i  dette  samme  sidste  Øjeblik, 
hvor  netop  Underofficer  Luders  var  gjort  forbigaaende 
ukampdygtig  og  kan  have  trukket  sig  ud  til  Siden,  lige 
saa  vel  som  den  Husar,  der  havde  været  Dragonen 
nærmest,  og  hvem  Fændriken  udtrykkelig  beordrede 
af  Vejen. 

For  Kaspars  som  for  Espes  Øjne  kan  det  da,  i  det 
Øjeblik  Niels  Kjeldsen,  efter  at  have  skudt,  med  Sablen 
i  Remmen  om  Haandleddet  tumlede  af  Hesten,  have 
taget  sig  ud  som  en  flygtende  Mand  uden  dragen  Sabel, 
der  faldt. 


I  Følge  V.  Meyerincks  Regimentshistorie  gik  d.  28. 
Februar  3  af  Husarregimentets  Eskadroner  straaleformet 
frem  fra  Kolding  paa  Rekognoscering  imod  Vejle. 

Chefen  for  1.  Eskadron  beretter  i  sin  ovfr.  delvis 
citerede  Rapport,  at  lians  Opgave  var  at  gaa  frem  paa 
Chansséen  mod  Vejle,  afsøge  Defiléerne  ved  Alminde 
og  Skoven  paa  den  anden  Side  Yiuf  [o:  Skoven  umid- 
delbart ved  Viuf,  ikke  Blaakjærskov]  og  trænge  videre 
frem,  saa  langt  det  kunde  gaa  . 

Rapi)orten  siger  videre,  at  Eskadronen,  der  er  begyndt 
at  marchere  Kl.  7  om  Morgenen,  har  detacheret  1  Deling 
mod  Øst  og  afsøgt  Alminde,  hvorpaa  den  rykker  videre 
med  1  Deling  under  Løjtnant  v.  Wartenslel)en  og  under 
ham  Fændrik  v.  Liittichau  som  Fortrop. 

Efter  alt  hvad  der  i  det  foregaaende  er  oplyst,  kan 
der  —  for  at  rekapitulere  Sammenhængen  —  næppe 
tvivles  om,  at  det  følgende  da  har  udviklet  sig  saaledes: 

Forspidsen  melder  Dragonpatrouillen,  som  dengang 
har  holdt  en  (iOO — 700  Alen  Syd  for  \'^iuf,  og  forstærkes 
derpaa,  saa  den  omfatter  selve  Løjtnanten,  Fændriken, 
1  Underofficer  og  3 — 4  eller  maaske  5 — 6  Husarer. 

Korporalen  og  de  4  danske  Dragoner  galoperer  skynd- 
somst ad  Vejle  til,  l)liver  forfulgt  et  Stykke,  men  Prøj- 
serne opgiver  Forfølgelsen  og  ser  de  danske,  der  har 
haft  for  stort  et  Forspring,  roligt  forsvinde  i  Blaakjær 
Skov,  en  halv  Mils  Vej  fra  Viuf. 

Imedens  den  efterfølgende  Eskadron  begynder  at  af- 
søge Viuf  og  Viuf  Skov  og  tillige  bl.  a.  har  udsendt  en 
Underofficerspatrouille  i  modsat,  vestlig  Retning,  be- 
slutter Grev  V^'artensleben  med  Grev  Liittichau  og  de 
andre  4 — 6  Mand  at  vove  sig  igennem  Blaakjær  Skov 
for  at  se,  hvad  der  er  blevet  af  den  danske  Patrouille. 

Da  Prøjserne  naar  den  modsatte  Rand  af  Skoven, 
ser  de  Dragonerne,  ved  nogle  Huse,  faa  hundrede  Alen 
fra  Skoven,  i  Færd  med  at  faa  noget  at  drikke. 

Med  Hurra  og  under  Afgivelsen  af  nogle  Skud  gaar 
Prøjserne  i  fuldt  Løb  løs  paa  de  overraskede  Danskere. 
Liittichau  er  paa  den  raskeste  Hest  i  Spidsen  og  naar 
at  grille   Korup,   saa  at  sige    med    det   samme,   hvorpaa 

Uoderofficeren  og  et  Par  Husarer  forfølger  den  flyg- 
tende Niels  Kjeldsen;  de  andre  3 — 4  Mand  Espe,  Hol- 
sted og  Korporalen;  medens  Løjtnanten,  der  omtrent 
samtidigt  med  Llittichau  er  kommen  op  paa  Siden  af 
Korup,  bliver  alene  tilbage  ved  Fangen,  da  hans  Hest 
ikke  er  rask. 

Fændriken  jager  videre  op  ad  Vejen,  hvor  Prøjserne 
under  Forfølgelsen  har  skudt  enkelte  Gange  efter  de 
danske,  og  ser,  at  Underofficer  Luders  med  et  Par 
Mand  har  indhentet  Niels  Kjeldsen,  der  imidlertid  slaar 
om  sig  med  Sablen,  og  hvis  Retræte  de  ikke  kan  spærre, 
idet  han  bliver  ved  at  ride  ind  ad  Vejle  til. 

Uden  at  ænse  Espe  og  dem,  der  forfølger  ham  og  de 
andre,  rider  Liittichau  løs  paa  Niels  Kjeldsen. 

Imidlertid  er  bagved  Fændriken,  fra  Vest  og  over 
Markerne  langs  Skovranden  den  tidligere  omtalte  fra 
Viuf  udsendte  Sidepatrouille  paa  7  Mand  under  Under- 
officer Kaspar  kommen  til  og  rider  nu  hen  ad  Lande- 
vejen for  at  tage  Del  i  Forfølgelsen. 

Da  Liittichau  er  naaet  næsten  ind  paa  Niels  Kjeldsen, 
har  denne  ved  et  Hug  med  den  flade  Klinge  lammet 
Underofficer  Liiders'  højre  Haand,  medens  en  Husar 
uden  Virkning  hugger  efter  ham,  som  stadig  bliver  ved 
at  ride  mod  Vejle  og  slaa  om  sig  med  Sablen. 

Liittichau  vil  da  skyde  med  sin  Revolver. 

Idet  han  derfor  under  det  fra  begge  Sider  forcerede 
Ridt  søger  at  komme  saa  nær  ind  paa  Danskeren  som 
muligt,  raaber  han  den  Husar,  som  rider  Niels  Kjeld- 
sen nærmest,  af  Vejen  for  ikke  af  Vanvare  at  komme 
til  at  ramme  ham,  og  da  Dragonen  ikke  følger  Opfor- 
dringen til  at  overgive  sig,  skyder  han. 

Niels  Kjeldsen  har  imidlertid  forinden  revet  Pistolen 
af  Hylstret  til  højre  og  fyret  halvt  i  Rlinde  ud  til  venstre 
mod  Fændriken,  hvis  Hest  for  Ildglimtet  gør  et  Kast  med 
Hovedet,  medens  den  unge  Mand  farer  noget  sammen, 
hvorved  hans  næsten  samtidigt  afgivne  Skud  ikke  ram- 

mer  Dragonen,  men  derimod  hans  egen  Hest.  Et  Sekund 
efter  har  Fændriken  imidlertid  med  sin  omdrejende  Pi- 
stol skudt  paa  ny,  og  denne  Gang  rammer  Kuglen. 
Dragonen  falder  død  af  Hesten. 

I  samme  Nu  sprænger  Luttichau  videre  for  at  angribe 
den  forude  flygtende  Holsted  paa  samme  Maade. 

Noget  førend  Niels  Kjeldsen  blev  skudt,  er  i  den  mod- 
satte Side  af  Vejen  Espe  bleven  indhentet  af  nogle  Husa- 
rer, der  har  holdt  ham  Skydevaabnene  for  Brystet,  hvad 
der  foranledigede  Espe  til  at  overgive  sig. 

Holsted  forfølges  allerede  af  Husar  Peter  og  maaske 
endnu  en  Mand,  der  imidlertid  bliver  naaet  af  Fændriken 
paa  hans  hurtige  Hest. 

Efter  at  være  kommen  Holsted  paa  saa  nært  Hold,  at 
der  kunde  være  Udsigt  til,  under  Hestenes  fulde  Lob,  at 
ramme  ham  med  en  Revolverkugle,  skyder  Luttichau  paa 
ham,  men  fejler,  naar  helt  ind  paa  ham,  opfordrer  ham 
til  at  overgive  sig,  og  skyder,  da  Holsted  bliver  ved  at  ride, 
igen,  rammer  —  men  denne  Gang  ikke  som  ved  Niels 
Kjeldsen  dødeligt  i  Hovedet,  kun  ganske  ufarligt  i  Over- 
armen. Holsted  overgiver  sig! 

Medens  Husar  Peter  tager  sig  af  Fangen,  gør  Liittichau 
endnu  et  sidste  Forsøg  paa  at  standse  og  afvæbne  Kor- 
poralen, der  flygter  videre  forude,  ved  med  Holsteds 
Karabin  at  skyde  efter  ham,  men  uden  Resultat. 

Derpaa  vender  Fændriken  med  sine  Husarer  og  Fanger 
hurtigst  muligt  tilbage,  vel  vidende,  at  han  maa  være  kom- 
men den  danske  Stilling  betænkeligt  nær,  et  Stykke  Nord 
for  2V2  Mile  Pælen,  som  han  er  naaet. 

Den  hele  Affære,  fra  Angrebet  ved  Husene  Nord  for 
Blaakjærskov,  og  til  Holsted  er  bleven  fanget,  har  strakt 
sig  over  en  god  Fjerdingvej,  er  foregaaet  under  Hestenes 
fulde  Løb  og  har  varet  en  4 — 5  Minuter. 

Naar  Grev  Ltittichau  blev  hædret  i  Anledning  af  sin 
Optræden  den  2cS.  Februar  1864,  var  det  selvfølgelig  ikke 
for  det  enkeltstaaende  Faktum,  at  han  havde  skudt  Niels 
Kjeldsen.  Det  var  for  den  unge  Mands  efter  Prøjsernes 
militære  Begrel)er  resolute  Holdning,  fra  det  Øjeblik 
Dragonpatrouillen  blev  overrasket,  til  han,  efter  at  have 
været  med  til  at  fange  Korup  og  i)ersonligt  baade 
havde  gjort  Niels  Kjeldsen  ukampdygtig  og  afvæbnet  og 
fanget  Holsted,  først  standsede  Forfølgelsen  meget  nær 
ved  (ca.  2500  Alen  fra)  den  fjendtlige  Feltvagt. 

Derfor  kunde  jo  i  og  for  sig  denne  Hæder  efter  dansk 
militær  Opfattelse  være  ufortjent.  Men  jeg  tror  det  ikke. 

I  det  store,  almindelige  Publikum  vil  der  sikkert,  selv 
om  det  indrømmer  Rimeligheden  og  Rigtigheden  af  den 
ovenfor  givne  Fremstilling  af  Begivenhedernes  Gang,  altid 
blive  et  Indtryk  tilbage  af,  at  Niels  Kjeldsen,  der  værgede 
sig  med  Sabel,  burde  have  været  afvæbnet  med  Sabel,  og 
at  naar  der  endelig  skulde  skydes  paa  ham,  saa  niaatte 
dette  da  i  hvert  Fald  ske  lige  midt  imellem  Øjnene  og 
ikke  bagfra  og  i  Nakken. 

Dette  turde  være  romanagtigt  og  bero  paa  en  manglende 
Indsigt  i  hvad  der  er  Krigs  Formaal  og  hvorledes  nu  til 
Dags  Kamp  imellem  Soldater  i  Virkeligheden  udvikler  sig. 

Ltittichau  har  indhentet  den  flygtende  Niels  Kjeldsen, 
der  slaar  fra  sig  som  han  paa  Skolen  har  lært  det,  bag  ud, 
altsaa  ogsaa  med  Risiko  for  Ltittichau.  Og  det  tor  jo 
dog  ikke  forlanges,  at  Fændriken  skal  indhente  Dragonen 
forfra. 

Ltittichau  truer  Niels  Kjeldsen  med  Revolveren,  paa 
samme  Maade  som  han,  efter  Holsteds  Udsagn,  lidt  efter 
ogsaa  har  gjort  det  overfor  denne,  inden  han  skød  ham  i 
Overarmen,  og  ganske  ligesom  Espe  forklarer,  at  de  Hu- 
sarer, der  tog  ham,  truede  ham  med  Skydevaaben.  Espe 
tog  heraf  Anledning  til  at  parere  Hesten  og  overgive  sig, 
men  Niels  Kjeldsen  og  Holsted  søgte  at  ride  videre,  og  da 

skød  Liittichau,  som  han  nu  bedst  kunde  komme  til  det 
med  Udsigt  til  at  ramme. 

Der  er  vel  næppe  den  Militær  eller  tænkende  Lægmand, 
der  vil  paastaa,  at  det  havde  været  Fændrikens  Pligt  som 
Soldat  at  manøvrere  sin  Hest  saaledes,  at  han  kom  Ansigt 
til  Ansigt  med  Dragonerne,  inden  han  gav  sig  til  at  skyde. 

1  Krigen  har  Soldaten  ikke  J)lot  den  Ret,  men  den  Pligt 
med  de  ham  til  Raadighcd  staaende  Vaaben  at  soge  at 
uskadeliggøre  den  kampdygtige  Fjende  saa  fuldkomment, 
saa  hurtigt  og  med  saa  ringe  Tab  paa  egen  Side  som 
muligt. 

Enhver  anden  Holdning  er  umilitær. 

Hermed  afgøres  ogsaa  Sporgsmaalet,  om  Niels  Kjeldsen 
dog  i  hvert  Fald  ikke  burde  have  været  saaret  eller  dræbt 
med  blanke  Vaaben. 

Det  er  sikkert  rigtigt,  at  Niels  Kjeldsen,  efter  at  være 
truet  med  Skydevaabnet,  først  selv  har  skudt  paa  Fæn- 
driken,  inden  denne  skød;  men  herpaa  ligger  formentlig 
ikke  mindste  Vægt,  da  det  vilde  have  været  militært  ufor- 
svarligt af  Grev  Liittichau,  om  han  havde  trukket  lilank 
og  søgt  at  afvæbne  Niels  Kjeldsen  ved  Hjælp  af  Sablen. 
Forfølgelsen  maatte  nemlig  have  en  Ende,  da  man  utvivl- 
somt var  kommen  den  danske  Forpostlinje  uforsvarligt 
nær  og  vidste,  at  den  prøjsiske  Eskadron  holdt  i  Viuf,  'V* 
Mil  borte.  Det  gjaldt  nu  om  i  sidste  Øjeblik  at  soge  op- 
naaet  Kampens  Hensigt,  som  var  at  forhindre  Patrouillen 
eller  i  hvert  Fald  saa  mange  af  dens  Mandskab  som 
muligt  fra  at  naa  ind  til  Feltvagten.  Grev  Liittichau  havde 
set,  at  det  ikke  var  lykkedes  den  sikkert  vaabenduelige 
(dengang  30aarige)  Underofficer  og  den  (eller  de)  Husarer, 
som  havde  forfulgt  Niels  Kjeldsen  at  afvæbne  ham  med 
Sablen;  det  vilde  derfor  have  været  højst  usandsynligt,  at 
det  kunde  lykkes  den  nittenaarige  unge  Mand. 

Og  Tiden  og  Stedet  var  ikke  til  at  arrangere  en  interes- 
sant Kamp  paa  skarptslebne  Sal)ler;  man  befandt  sig  ikke 
paa  en  Fægtesal,  men  i  Krig,  hvor  hvert  Øjeblik  længere. 


01 

som  det  lykkedes  Fjenden  at  fortsætte  sin  Modstand, 
kunde  medføre  Fare  for  Fremkaldelsen  af  et  ijendtligt 
Angreb  med  maaske  overlegen  Styrke,  langt  borte  fra 
Hjælp. 

Respekten  for  Udførelsen  af  den  militære  Opgave,  Fæn- 
driken  havde  faaet  tildelt  og  Ansvaret  for  de  Folk,  der 
var  ham  betroet,  gjorde  ham  det  til  Pligt  med  alle  til 
Raadighed  staaende  Midler  hurtigst  muligt  at  ende  Kampen. 

Retfærdigheden  l)yder  derfor  sikkert  at  sige,  at  det  har 
været  militært  fuldt  ud  rigtigt  af  Grev  Liittichau  at  gaa  frem 
med  Skydevaaben  først  imod  Niels  Kjeldsen  og  derefter 
imod  Holsted,  en  Optræden,  der  ogsaa  —  militært  set  — 
i  begge  Tilfælde  havde  det  samme  og  tilsigtede  Resultat, 
nemlig  at  Fjenden  blev  gjort  ukampdygtig. 

Den  menneskelig  talt  saa  sørgeligt  store  Forskel,  at 
Niels  Kjeldsen  dræbtes,  medens  den  anden  kun  fik  en 
betydningsløs  Konfusion,  skyldes  jo  kun  det  rene  Træfog 
kan  selvfølgelig  intet  have  at  sige  ved  Bedømmelsen  af  den 
militære  Handlings  tekniske  og  moralske  Forsvarlighed. 

Det  turde  væ^re  lige  saa  uberettiget  at  bebrejde  Grev 
Lutfichau,  at  han  bruger  sin  Revolver  i  Stedet  for  det 
blanke  Yaaben.  som  det  vilde  være  af  beskylde  Niels 
Kjeldsen  for  Fejghed,  fordi  han  flygter.  Begge  Parfer  har 
kun  haft  Kampens  Maal  for  Øje.  — 

Men  kan  der  formenflig  saaledes  ikke  siges  noget  imod 
den  fjendtlige  Fændriks  militære  Optræden  d.  28.  Februar, 
forstaas  det  paa  den  anden  Side  meget  vel,  af  Koldings 
Beboere  i  deres  Sorg  over  den  flinke  Dragons  Død  og 
den  lille  Fægtnings  hele  uheldige  Udfald  har  søgt  at 
trøste  sig  ved  at  overdrive  Niels  Kjeldsens  Bravur  og 
tilskrive  Fjenden  Brugen  af  uanlige  Midler. 

Her  bagved  ligger  der  ogsaa  et  Forsøg  paa  ved  høj- 
røstet Harme  at  døve  den  indre  Stemme,  som  ikke  helt 
kunde  lade  være  at  hviske,  at  den  danske  Korporal  havde 
baaret  sig  letsindigt  ad  ved,  uden  Sikring,  faa  hundrede 
Alen  fra  Skoven,  af  lade  sig  og  sin  Pafrouille  optage  af  et 

Traktementc,  og  at  Prøjserne  havde  vist  betydelig  Dristig- 
hed ved  at  vove  sig  saa  langt  frem,  som  de  gjorde. 

Dertil  kom  de  Danskes  særlige  Kærlighed  til  det  mere 
romantiske  blanke  Vaaben,  Sablen  og  Bajonetten,  en 
Kærlighed,  for  hvilken  der  bødedes  haardt  saa  sent  som 
den  2.  Juli  1864  ved  Lundby,  men  som,  til  Trods  for 
alt,  kan  træffes  endnu  den  Dag  i  Dag,  ikke  blot  i  den 
store  Befolkning,  hvor  altid  tidligere  Tiders  Anskuelser 
og  Følelser  paa  alle  Omraader  bundfældes,  men  ogsaa 
indenfor  danske  militære  Kredse.  Yderligere  blev  i  1864 
netop  Skydevaabnene  os  saa  skæbnesvangert  overlegne,  og 
det,  vi  Mennesker  her  i  Livet  overvindes  af,  ynder  vi  at 
tillægge  en  mindre  ædel  Karakter. 

Til  Anvendelse  ved  Koldingensernes  Legendedannelse 
over  Begivenheden  den  28.  Februar  havdes  endelig  i  frisk 
Erindring  en  Historie  fra  Rytterfægtningen  ved  Riis  Skov 
den  31.  Maj  1849  (hvortil  Forbilledet  maaske  atter  kan 
søges  i  tidligere  Krige)  og  hvori  det  (jfr.  »Vort  Forsvar« 
Vs  1885)  fortaltes,  at  »en  pur  ung,  prøjsisk  Husarofficér 
med  Pistolen  havde  villet  nedskyde  en  dansk  Dragon- 
vagtmester, der  var  i  Kamp  med  2  Husarer,  som  han 
holdt  godt  fra  Livet,  men  nedhuggedes  af  en  J3'dsk  Dra- 
gon forinden.«  Føjer  man  hertil  almindelige  litterære  Re- 
miniscenser om  Danskes  Enekampe  mod  Overmagt  fra 
Uffe  hin  Spage  og  til  vore  Dage  og  om  mefistofelisk 
optrædende  Duellanter,  saa  har  man  de  Stemninger, 
Følelser  og  Erindringer,  som  omformede  den  ligefremme 
Beretning  om  den  danske  Dragons  Kamp  under  sin  Flugt 
og  hans  paafølgende  Død  til  Sagnet  om  Niels  Kjeldsens 
Holmgang  og  hans  Drabsmands  Straf. 

Hvorledes  dette  Sagn  senere  blev  genoptaget  og  fast- 
slaaet  som  historisk  Sandhed  er  ovenfor  udførlig  blevet 
paavist.  — 

Det  er  interessant,  at  vore  heldige  Modstandere  i  1864, 
Prøjserne,   fra   selve   denne   Krig   har   en    meget   omtalt 

Menigmandshclt,  hvis  Daad  er  bleven  mindst  lige  saa  ud- 
smykket som  Niels  Kjeldsens:  Pionér  Klinke  fra  Stormen 
paa  Dybbølskansen  Nr.  2.  Denne  Mand  lagde  efter  Ordre 
en  Sæk  med  Krudt,  hvori  der  skulde  tændes  Ild,  hen  til 
Pallisaderækken  foran  Skansen,  og  da  Krudtet  derpaa 
eksploderede  og  sprængte  Vej  mellem  Pallisaderne,  blev 
Pioneren  saa  forbrændt,  at  han  blev  liggende  død  lige  ved 
Brechen,  hvor  igennem  Kammeraterne  stormede  fremad. 
Hans  Løjtnant  og  en  anden  Pionér,  der  havde  været  med 
til  at  udføre  Handlingen,  blev  ilde  tilredte:  men  Erin- 
dringen derom  veg  selvfølgelig  ganske  for  Indtrykket  af 
Klinke,  der  umiddelbart  efter  Dybbølstormen  fejredes  som 
en  \Yinkelried,  der  frivilligt  havde  bragt  det  for  alle  hans 
Kammerater  nødvendige  Offer  af  sit  Liv. 

Der  er  bleven  skrevet  mange  populære  Beretninger  og 
Digte  om  og  bragt  Illustrationer  af  Klinkes  Offerdaad. 

Men  der  er  netop  den  Forskel  mellem  Historien  om 
ham  og  den  om  Niels  Kjeldsen  og  hans  Drabsmand,  at 
den  aldrig  er  naaet  frem  til  officiel  Anerkendelse  som 
Sandhed.  — 

Dragon  Niels  Kjeldsen  ligger  med  Ære  i  sin  Grav. 

Ogsaa  hans  Fjende  har  erkendt  det. 

I  V.  Meyerincks  Regimentshistorie  findes  (S.  92 — 93)  en 
—  forovrigt  i  mange  Enkeltheder  ukorrekt  —  Fremstilling 
af  Patrouillesammenstødet  ved  Viuf. 

Efter  Omtalen  af  Niels  Kjeldsens  Kamp  under  Flugten 
og  hans  paafølgende  Død  skriver  Forfatteren:  Som  brav 
Soldat  foretrak  han  Døden  for  Fangenskabet.  Ære  være 
hans  Minde! 

Disse  Ord  kan  vi  Danske  med  Rette  gentage. 

Niels  Kjeldsen  har  gjort  sin  Pligt  og  fuldt  ud! 

Men  netop  derfor  behøver  han  ingen  uægte  Lavrbær.  — 

Saa  lidt  søm  den  danske  Bondesoldat  i  1864,  hvis  lidet 
romantiske,  men  hæderfulde  Modstand  han  i  første  Række 
har  skullet  svmboliserc. 

